title: Olympiakos FC

text: Tämän johdosta Olympiakos nimitti Trond Solliedin uudeksi valmentajaksi. He onnistuivat myös siirtomarkkinoilla hankkimalla hyökkääjä Michalis Konstantinoun kilpailija Pananthinaikoksesta.


title: Olympiakos FC

text: Kaudella 2005–2006 Olympiakos onnistui voittamaan kaikki 4 otteluaan pääkilpailijoitaan Pananthinaikosta ja AEK:ta vastaan. Tässä seura ei ollut onnistunut kuin kerran aikaisemmin kuadella 1972–1973.


title: Olympiakos FC

text: Olympiakos voitti AEK Ateenan 3–0 Kreikan cup-finaalissa onnistuen näin voittamaan tuplamestaruuden toisen kerran peräkkäin.


title: Olympiakos FC

text: Kotimaahan huimasta menestyksestä huolimatta Olympiakos päätti 29. joulukuuta 2006 erottaa norjalaisvalmentaja Trond Solliedin, jonka tilalle palkattiin Xanthista edellisellä viikolla erotettu Takis Lemonis.


title: Olympiakos FC

text: Olympiakos on joukkue, joka on kärsinyt jaetun toiseksi suurimman tappion Mestarien liigan historiassa häviten 7–0 Torinossa vuonna 2003, mutta on myös onnistunut ottamaan hienon 6–2-voiton Bayer Leverkusenista Ateenassa vuonna 2002. Huolimatta Olympiakoksen kansallisen sarjan jo vuosia kestäneestä hallinnasta, se ei ole Euroopan kentillä vielä onnistunut esityksillään häikäisemään.


title: Olympiakos FC

text: Olympiakoksen parhaat hetket Eurokentillä ovat esiintyminen Cup-voittajien cupin puolivälierissä kaudella 1992–1993, jolloin he hävisivät Atletico Madridille ja Mestarien liigan puolivälieräpaikka kaudella 1998–1999. Silloin Juventus voitti heidät.


title: Olympiakos FC

text: Kun Olympiakos on voittanut enemmän Kreikan mestaruuksia kuin mitä Panathinaikos, AEK Ateena ja PAOK FC yhteensä, on menestys Euroopan kentillä sitä mitä Olympiakoksen fanit eniten odottavat. Kaudella 2007–2008 Olympiakos selviytyi 9 vuoden tauon jälkeen Mestarien liigan 2. kierrokselle. Kaudella 2008–2009 Olympiakos selvisi kolmannelle kierrokselle kärsien kuitenkin tappion larnakalaiselle Anorthosis Famagustalle yhteismaalein 3–1.


title: Robert Wilhelm de Geer

text: Robert Wilhelm de Geer till Tervik (vuoteen 1809 De Geer af Tervik; 6. syyskuuta 1750 Pernaja – 4. marraskuuta 1820 Helsinki) oli suomalainen virkamies ja kreivi, joka toimi 1785–1789 Kyminkartanon läänin maaherrana, vuoden 1809 Porvoon valtiopäivien maamarsalkkana ja 1809–1820 Suomen senaatin sotilastoimituskunnan ensimmäisenä päällikkönä.


title: Robert Wilhelm de Geer

text: De Geer kuului ruotsalaisen De Geer -aatelissuvun haaraan, joka oli vuonna 1766 korotettu vapaaherralliseen arvoon nimellä "De Geer af Tervik". Hän palveli aluksi Ruotsin armeijassa Savon joukoissa ja 1778–1783 Ruotsin Venäjän-lähestystössä Pietarissa, kunnes erosi everstin arvoisena. Sen jälkeen hän toimi Kyminkartanon läänin varamaaherrana 1783–1785 ja varsinaisena maaherrana 1785–1789. De Geer oli lähellä Georg Magnus Sprengtportenin johtamaa itsenäisyysmiesten piiriä ja menetti vuonna 1789 maaherran virkansa, minkä jälkeen vietti hiljaista elämää omistamassaan Tervikin kartanossa Pernajassa. Suomen sodan aikana De Geer oli ensimmäisiä merkittäviä suomalaisia, jotka tunnustivat uuden venäläisen hallinnon – venäläiset joukot saapuivat hänen kartanolleen jo muutaman päivän sisällä rajan ylittämisestä helmikuussa 1808. Hänen vastaanottavaisuutensa palkittiin sitten monin tavoin. Vuonna 1809 De Geer sai toimia maamarsalkkana Porvoon valtiopäivillä ja heinäkuussa hänet nimitettiin hallituskonseljin talousosaston jäseneksi ja sotilastoimituskunnan päälliköksi. Samaan aikaan hänet myös korotettiin kreiviksi nimellä "de Geer till Tervik" ja hänen sukunsa esiteltiin myöhemmin Suomen ritarihuoneelle kreivillisenä sukuna numero 3.


title: Robert Wilhelm de Geer

text: Salaneuvoksen arvon vuonna 1817 saanut de Geer oli seurapiiritähti ja ansioitui senaatissa lähinnä henkilökohtaisten taloudellisten etujen hankkimisessa. Sairautensa vuoksi hän ei voinut viimeisinä vuosinaan lainkaan hoitaa senaattorintehtäviään. Senaatin talousosaston vanhimpana jäsenenä de Geer oli kuitenkin periaatteessa puheenjohtajaa vastaavassa asemassa, sillä erillistä talousosaston varapuheenjohtajan virkaa ei ollut vielä luotu. Hän oli senaattori kuolemaansa saakka. Helmikuusta 1820 alkaen hän oli lisäksi kahtia jaetun talousosaston toisen jaoston puheenjohtaja.


title: Hannu Lauerma

text: Hannu Matti Ilmari Lauerma (s. 30. elokuuta 1961 Kerava) on suomalainen psykiatri. Hän toimii Terveyden ja hyvinvoinnin laitoksen tutkimusprofessorina sekä Turun ja Vantaan yksiköistä koostuvan koko maata palvelevan Psykiatrisen vankisairaalan vastaavana ylilääkärinä.


title: Hannu Lauerma

text: Lauerma on suorittanut ylioppilastutkinnon 1980, lääketieteen lisensiaatin tutkinnon 1987 Turun yliopistossa ja väitellyt lääketieteen tohtoriksi 1994. Hän on suorittanut psykiatrian erikoislääkärin opinnot 1994. Lauermalle on myönnetty psykiatrian dosentuuri 1998.


title: Hannu Lauerma

text: Lauerma on naimisissa, ja hänellä on kolme poikaa. Hänen isänsä oli professori Matti Lauerma ja äitinsä opettaja.


title: Jonathan Pryce

text: Jonathan Pryce (s. 1. kesäkuuta 1947 Holywell, Flintshire, Wales) on walesilaissyntyinen näyttelijä. Pryce, alkuperäiseltä nimeltään Jonathan Price, on esiintynyt niin musiikkikomedioissa kuin vakavissa draamoissakin.


title: Jonathan Pryce

text: Hiilikaivostyöntekijän perheeseen syntynyt Pryce aloitti taideopinnot 16-vuotiaana. Hän opiskeli näyttelemistä Lontoon kuninkaallisessa akatemiassa (RADA) ja valmistuttuaan liittyi Liverpool Everyman Theatreen. Hän esitti eri näyttämöillä mm. William Shakespearen tekstejä. Vuonna 1977 Pryce voitti Tony Awardin Broadway-debyytistään näytelmässä Comedians.


title: Jonathan Pryce

text: Pryce oli ensimmäisessä elokuvaroolissaan vuonna 1976, elokuvassa "Voyage of the Damned". Elokuvauraa vahvempana säilyi kuitenkin hänen uransa teatterissa. Vasta vuonna 1983 näyttelijä herätti varsinaista huomiota myös valkokankaalla Ray Bradburyn kirjaan perustuvan elokuvan "Something Wicked This Way Comes" herra Darkina. Kaksi vuotta myöhemmin hän esitti elokuvan "Brazil – tämän hetken tuolla puolen" pääosan, jonka ohjaaja Terry Gilliam oli kirjoittanut nimenomaan häntä varten. Pryce on nähty sen jälkeen myös muutamissa muissa Gilliamin elokuvissa.


title: Jonathan Pryce

text: Vuonna 1991 Jonathan Pryce sai toisen Tony Awardin roolistaan musikaalissa "Miss Saigon". Valkokankaalla hän on esiintynyt Andrew Lloyd Webberin musikaalin "Evita" filmatisoinnissa Juan Perónina.


title: Jonathan Pryce

text: Vuodesta 2015 alkaen Pryce on esiintynyt "Game of Thrones" -televisiosarjassa.


title: Ace Bailey

text: Irvine Wallace "Ace" Bailey (3. heinäkuuta 1903 Bracebridge, Ontario – 7. huhtikuuta 1992) oli kanadalainen jääkiekkoilija. Hän oli Toronto Maple Leafs -jääkiekkojoukkueen tähtipelaaja vuosina 1926–1933.


title: Ace Bailey

text: Baileyn jääkiekkoura katkesi ottelussa Boston Bruinsia vastaan vuonna 1933, jolloin Bruinsin Eddie Shore taklasi Baileya selkään. Hän löi päänsä jäähän, menetti tajuntansa ja oli vähällä menehtyä. Bailey kuitenkin selvisi ja kuntoutui loukkaantumisesta, mutta ei pystynyt enää jatkamaan uraansa pelaajana. Aktiiviuransa jälkeen Bailey jatkoi kuitenkin Maple Leafs -organisaatiossa toimien muun muassa valmentajana.


title: Ace Bailey

text: Bailey pelasi 313 ottelua seitsemän ja puolen kauden aikana NHL:ssä tehden tehot 111+82=193. Baileyn pelinumero #6 oli ensimmäinen jäädytetty pelinumero NHL-joukkueiden historiassa.


title: Ace Bailey

text: Bailey valittiin Hockey Hall of Fameen vuonna 1975.


title: Pierre Christin

text: Pierre Christin (s. 27. huhtikuuta 1938 Saint-Mandé) on ranskalainen sarjakuvataiteilija. Hänet tunnetaan erityisesti Jean-Claude Mézières’n kanssa tekemästään Valérian-sarjakuvasta, joka kuuluu tieteisfiktion piiriin. Valérianin seikkailuja on julkaistu ainakin 14 kielellä, esimerkiksi Ranskassa, Pohjoismaissa, Italiassa, Saksassa ja Hollannissa.


title: Pierre Christin

text: Christin opiskeli Sorbonnessa, mutta muutti Yhdysvaltoihin 1960-luvulla. Opiskellessaan Salt Lake Cityssä kirjallisuutta hän kohtasi toisen maailmansodan vuosista asti tuntemansa Jean-Claude Mézièrsin uudelleen. Palattuaan takaisin Ranskaan he laativat yhdessä kertomuksen Pilote-lehteen. Taiteilijoiden yhteistyö jatkui, ja vuonna 1967 sen hedelmänä syntyi Valérian, jonka seikkailu "Les mauvais rêves" (Pahat unet) julkaistiin niin ikään Pilote-lehdessä. Suomessa ko. tarina on julkaistu samannimisessä sarjakuva-albumissa.


title: Pierre Christin

text: Christin on kirjoittanut sarjakuvakäsikirjoituksia myös Jacques Tardille, Boucqille ja Enki Bilalille. Kaikki nämä käsikirjoitukset eivät ole yhtä valoisia ja utopistisia kuin Mézièresin kanssa tehdyt, esimerkiksi Bilalille kirjoitettu teksti on tummasävyisempää. Sarjakuvakäsikirjoitusten lisäksi Pierre Christin on kirjoittanut muutamia fiktioteoksia, kuten "ZAC", "Rendez-Vous en ville" ja "L'Or du zinc". Hän on laatinut myös käsikirjoitusta animoitua tv-sarja "Valérian et Laureline" varten.


title: Pierre Christin

text: Valerian ja Laureline-sarjasta (suluissa olevat vuosiluvut ovat alkuperäisten sarjakuvien julkaisuvuosia)


title: Giovanni Schiaparelli

text: Giovanni Virginio Schiaparelli (14. maaliskuuta 1835 – 4. heinäkuuta 1910) oli italialainen tähtitieteilijä. Hän opiskeli Torinon yliopistossa ja Berliinin observatoriossa ja työskenteli yli neljänkymmenen vuoden ajan Breran observatoriossa.


title: Giovanni Schiaparelli

text: Schiaparelli tutki aurinkokuntaa, ja havainnoituaan Marsia hän laati planeetan kartan ja nimesi sen meret ja mantereet. Vuonna 1877 hän uskoi löytäneensä Marsin pinnalta pitkiä suoria muotoja, joita hän kutsui italiaksi nimellä ”canali” tarkoittaen kanaaleja. Käännösvirheen vuoksi niitä kuitenkin ryhdyttiin kutsumaan ”kanaviksi”, mikä johti kuvitelmiin Marsissa vaikuttavasta sivilisaatiosta. Muutama vuosikymmen myöhemmin Schiaparellin havainto todettiin joka tapauksessa optiseksi harhaksi.


title: Giovanni Schiaparelli

text: Schiaparelli osoitti ensimmäisenä, että Perseidien ja Leonidien meteoriparvet liittyivät komeettoihin. Lisäksi hän löysi pikkuplaneetta Hesperian 26. huhtikuuta 1861.


title: Giovanni Schiaparelli

text: Vuonna 2016 ESA laukaisi Schiaparellin mukaan nimetyn Schiaparelli-luotaimen kohti Marsia.


title: Harha-askel

text: Harha-askel ("Escapade") on Robert Z. Leonardin ohjaama mustavalkoinen elokuva vuodelta 1935.


title: Vakoilukamera

text: Vakoilukamera voi tarkoittaa:


title: Charles-Marie Widor

text: Charles-Marie Jean Albert Widor (21. helmikuuta 1844 – 12. maaliskuuta 1937) oli ranskalainen säveltäjä, urkuri ja musiikinopettaja.


title: Charles-Marie Widor

text: Charles-Marie Widor syntyi Lyonissa ja aloitti musiikinopintonsa urkuri-isänsä johdolla. Ranskalainen urkujenrakentaja Aristide Cavaillé-Coll tunsi perheen ja onnistui hankkimaan nuorelle Widorille opetusta Brysselissä. Hänelle opetti urkutekniikkaa Jacques-Nicolas Lemmens ja sävellystä François-Joseph Fétis.


title: Charles-Marie Widor

text: Widor sai vuonna 1870 Cavaillé-Collin, Charles Gounod'n ja Camille Saint-Saënsin suosituksesta paikan Saint-Sulpice-kirkon urkurina Pariisissa. Hän hoiti virkaa lähes 64 vuotta. Vuonna 1890 Widorista tuli urkujensoiton ja vuonna 1896 sävellyksen professori Pariisin konservatoriossa. Hänen oppilaitaan olivat muiden muassa Darius Milhaud, Marcel Dupré ja Edgard Varèse. Widor kuoli Pariisissa vuonna 1937.


title: Charles-Marie Widor

text: Widorin tuotantoon kuuluu muun muassa suuri määrä urkumusiikkia, neljä oopperaa ja baletti, orkesteri-, kamari- ja pianoteoksia. Hän antoi ensimmäisenä säveltäjänä maailmassa kymmenelle urkuteokselleen nimen "urkusinfonia".


title: Charles-Marie Widor

text: Urkusinfonia oli erityisesti ranskalaisten romantiikan ajan säveltäjien suosima muoto. Ensimmäinen merkittävä urkusinfoniaksi katsottava teos oli César Franckin "Grande pièce symphonique" (Suuri sinfoninen kappale). Alexandre Guilmantin urkusonaatit ovat tavallaan myös osa urkusinfonista perinnettä. Widorin ohella hänen oppilaansa, Pariisin Notre-Damen urkuri Louis Vierne on kuudella urkusinfoniallaan merkittävin teostyypin edustaja. Niin ikään urkusinfonioita ovat säveltäneet Marcel Dupré, Widorin seuraaja Saint-Sulpicen urkuparvella, Léonce de Saint-Martin, joka puolestaan seurasi Vierneä Notre-Damessa, Augustin Barié ja Jean Langlais.


title: Charles-Marie Widor

text: Widorin ensimmäinen urkusinfonia muistuttaa enemmän sarjaa kuin sinfoniaa. Se sisältää seitsemän osaa, joista ensimmäinen on Preludi ja viimeinen muodoltaan joskaan ei nimeltään Fuuga. Välissä on varsin vaihtelevaa musiikkia. Viides osa on mahtipontinen "Marche pontificale". Tunnetuin ja eniten esitetty on Widorin viides urkusinfonia, etenkin sen viimeinen osa Toccata. Numeroimattomille yhdeksännelle ja kymmenennelle urkusinfonialle säveltäjä on antanut nimet "Symphonie gothique" (Goottilainen sinfonia) ja "Symphonie romane" (Romaaninen sinfonia). Goottilaisessa sinfoniassa kuullaan gregoriaanista hymniä "Puer natus est" ja Romaanisen sinfonian kantava teema on hymni "Haec dies".


title: Charles-Marie Widor

text: Viimeisen urkusinfoniansa Widor sävelsi jo vuonna 1900, mutta palasi soolourkuteosten pariin vuonna 1926 teoksella "Suite latine" (Latinalainen sarja), joka on eräänlainen suuren sinfoniasarjan epilogi. Latinalaiseen sarjaan sisältyvät niin ikään gregoriaanisiin teemoihin perustuvat osat "Beatus vir", "Ave maris stella" ja "Lauda Sion".


title: Charles-Marie Widor

text: Soolourkusinfonioiden lisäksi Widorin "3. sinfonia" ja numeroimaton "Sinfonia sacra" on sävelletty uruille ja orkesterille.


title: Marcel Dupré

text: Marcel Jean Jules Dupré (3. toukokuuta 1886 Rouen, Ranska – 30. toukokuuta 1971 Meudon, Ranska) oli ranskalainen urkuri, pianisti, säveltäjä ja musiikinopettaja.


title: Marcel Dupré

text: Marcel Dupré pääsi vuonna 1904 Pariisin konservatorioon. Häntä opettivat Charles-Marie Widor, Alexandre Guilmant, Louis Vierne ja Louis Diémer. Vuonna 1914 Dupré voitti Prix de Romen kantaatillaan "Psyché". Vuonna 1926 hän pääsi urkujensoiton ja improvisaation professoriksi Pariisin konservatorioon.


title: Marcel Dupré

text: Dupré tuli tunnetuksi yli 2 000 urkuresitaalistaan, jotka hän piti eri puolilla Eurooppaa, Yhdysvaltoja ja Australiaa. Hän esitti muun muassa Johann Sebastian Bachin koko urkutuotannon. Vuosina 1934–1971 Dupré toimi Pariisissa Saint-Sulpicen kirkon pääurkurina Widorin jälkeen oltuaan sitä ennen jo pitkään tämän assistenttina. Vuosina 1947–1954 hän johti Conservatoire Américainea, ja vuonna 1954 hän seurasi Claude Delvincourtia Pariisin konservatorion johtajana. Hän luopui virastaan 1956.


title: Marcel Dupré

text: Marcel Dupré sävelsi kaikkiaan 65 opusta musiikkia. Useat hänen teoksensa on sävelletty soolouruille. Dupré opetti muun muassa Jehan Alainia, Marie-Claire Alainia, Pierre Cochereauta, Jeanne Demessieux’tä, Rolande Falcinellia, Jean Guillouta, Jean Langlais’ta ja Olivier Messiaenia. Hän myös kirjoitti lukuisia musiikkiaiheisia tutkielmia.


title: Thomas Puha

text: Thomas Puha (s. 3. heinäkuuta 1977) on entinen "Pelaaja"-lehden päätoimittaja. Hän on myös "Pelaaja"-lehden kustantamon H-Town Oy:n yksi perustajista ja suurin omistaja. Hän toimi Warner Finlandille levyttävän Roope Salminen & Koirat -hiphop-yhtyeen road managerina. Nykyään hän työskentelee Remedy Entertainmentin viestintäpäällikkönä.


title: Thomas Puha

text:
Puha on aikaisemmin esiintynyt peliohjelmissa televisiossa lähinnä MoonTV:llä, ohjelmissa PSX-Peliluola, N64-Peliluola, Play, Game Planet, Konsoli Planeetta ja URL. Hän käytti MoonTV:llä työskennellessään useimmiten aliasta "Everlast". Hän on ollut myös Nelosen Play-ohjelmassa, jonka hän tuotti, juonsi ja käsikirjoitti. Puha on myös esiintynyt
YLE Extran Extra Largessa.


title: Thomas Puha

text: Puha on kirjoittanut laajalti ulkomaisiin pelimedioihin kuten arvostettuun englantilaiseen Edge-lehteen.. Puha toimi amerikkalaisen Gamefan-lehden Eurooppa-kolumnin toimittajana vuosina 1998-2002.. Hänen arvostelujaan on julkaistu myös 1up.com-, IGN.com-, GamesTM-, Basso-, Official US PlayStation Magazine-, ja OPM -lehdissä.


title: Thomas Puha

text: Vuonna 2010 Puha käsikirjoitti ja juonsi 7-osaisen demoskene-kulttuuriin perehtyneen dokumenttisarjan Ylelle. Dokumenttisarja toteutettiin yhteisöllisesti ja se käsitteli tunnettuja demoryhmiä, kuten Orange, CNCD ja Komplex. Yksi jaksoista keskittyi kotimaisen Future Crewin ja sen Second Reality –demon luomiseen. Tämä jakso sai maailman ensi-iltansa Assembly 2010 –demofestivaaleilla.


title: Thomas Puha

text: FIGMA (Finnish Games and Multimedia Assocation) valitsi vuonna 2010 Puhan Peliluolaan eli kotimaisen peliteollisuuden Hall of Fameen.


title: Thomas Puha

text: Elokuussa 2011 Puha siirtyi tekemään markkinointityötä Umbra Softwarelle. Marraskuussa 2013 Puha ilmoitti Umbra Softwaren aloittaneen mittavan yhteistyön Call of Duty -pelisarjan kanssa.


title: Thomas Puha

text: Syyskuussa 2013 uutisoitiin Puhan aloittavan viikoittaisen videokolumnin suomalaisessa Tilt -peliohjelmassa.


title: Miika Huttunen

text: Miika Huttunen on "Pelaaja"-lehden päätoimittaja. Hän toimi aiemmin Peliplaneetta-sivuston päätoimittajana. Tätä ennen hän juonsi pääosin peliohjelmia ja arvosteli pelejä MoonTV:llä.


title: Miika Huttunen

text: Huttunen juonsi Thomas Puhan kanssa MoonTV:n peliohjelmia ja esiintyi Nelosen "Play"-ohjelmassa.


title: Tornimäki

text: Tornimäki on Saimaan rannalla sijaitseva laskettelu- ja maastohiihtokeskus noin seitsemän kilometriä Mikkelistä Anttolan suuntaan. Tornimäellä on neljä rinnettä, joista kolme on valaistuja. Korkeus on 60 metriä ja pisin rinne noin 350 metriä. Käytettävissä kolme hissiä: ankkuri-, teleskooppi- ja naruhissi. Lisäksi alueelta löytyy välinevuokraamo / lipunmyynti, kahvila ravintola (B-oik), WC:t, ensiapu, suksihuolto ja tarvikemyymälä. Yrityksellä ei ole majoituspalveluja eikä karavaanaripaikkoja. Alueella on runsaasti valaistuja maastohiihtolatuja sekä hyppyrimäki. Lähellä sijaitsee Hotelli Varsavuori, joka tosin lopetti majoitustoiminnan maaliskuussa 2007.


title: Kämp Galleria

text: Kämp Galleria (vuosina 2012–2018 Galleria Esplanad) on kauppakeskus Helsingin ydinkeskustassa, Kluuvin kaupunginosassa. Se rajautuu kahden kävelykadun, Kluuvikadun ja Mikonkadun sekä Aleksanterinkadun ja Pohjoisesplanadin väliseen Antiloopin kortteliin. Kämp Galleriassa on yli 50 erikoisliikettä sekä ravintoloita ja palveluja. Kauppakeskuksen omistaa Ilmarinen ja sitä on vuodesta 2014 hallinnoinut Ovenia-yritysryhmään kuuluva Realprojekti Oy.


title: Kämp Galleria

text: Kauppakeskus avattiin vuonna 1999 nimellä "Kämp Galleria" samassa korttelissa toimivan Hotelli Kämpin mukaan. Uusi nimi Galleria Esplanad otettiin käyttöön lokakuussa 2012, mutta vaihdettiin takaisin alkuperäiseksi syksyllä 2018.


title: Kämp Galleria

text: Kämp Galleria avattiin yleisölle hieman ennen uudistettua Kämp-hotellia 15. huhtikuuta 1999 korttelin noin 300 miljoonaa markkaa maksaneen saneerauksen jälkeen. Kiinteistön omistajana oli tuolloin Merita-Nordbankenin kiinteistösijoitusyhtiö Aleksia. Alkuvaiheessa Kämp Gallerian 11 500 neliömetrin tiloihin asettui 47 liikettä, joista suurimpia olivat Hennes & Mauritz, Marimekko, Skanno ja Café Strindberg. Kämp Galleriaan perustivat ensimmäisen Suomen-myymälänsä muun muassa Lacoste, Life, Mexx ja Bang & Olufsen. Kämp Galleria oli puolet pienempi kuin silloinen Forum ja pyrki valtaamaan markkinoita tyylikkyydellään ja valikoiduilla merkkiliikkeillä. Kämp Gallerian kävijämääräodotus oli alkuvaiheessa 10 000–15 000 asiakasta päivässä. Kauppiasyhdistystä johti Marimekon tuolloinen omistaja Kirsti Paakkanen.


title: Kämp Galleria

text: Vuonna 2007 Kämp Gallerian konseptia ja tiloja uudistettiin. Vuodesta 2010 alkaen Kämp Galleria pyrki profiloitumaan uudelleen vähemmän luksushenkiseksi. 2010-luvun alun muutostöiden tieltä Marimekko ja Café Strindberg joutuivat muuttamaan tilapäisesti muualle. Vuonna 2012 uudeksi nimeksi otetiin Galleria Esplanad.


title: Kämp Galleria

text: Vuosina 2011–2014 kauppakeskusta hallinnoi ostoskeskuksiin erikoistunut kiinteistösijoitusyhtiö Citycon, kunnes hallinnointi siirtyi Ovenia-ryhmän Realprojekti Oy:lle kesällä 2014 samalla, kun kiinteistön omistus siirtyi kokonaan Ilmariselle.


title: Nicky Butt

text: Nicholas "Nicky" Butt (s. 21. tammikuuta 1975 Gorton, Manchester) on englantilainen jalkapalloilija, joka pelasi ammattilaisena 1993–2011. Hän oli pelipaikaltaan keskikenttäpelaaja.


title: Nicky Butt

text: Butt aloitti ammattilaisuransa vuonna 1992 Manchester Unitedin nuorisojoukkueessa, hyvien esitysten ansiosta hän pääsi edustusjoukkueeseen vuonna 1993. Butt kuului Manchesterin vakiokokoonpanoon, kun United voitti kuusi liigamestaruutta (1996, 1997, 1999, 2000, 2001, 2003), kolme kertaa FA Cupin (1996, 1999 & 2004) ja Mestarien liigan (1999).


title: Nicky Butt

text: Vuonna 2004 Butt myytiin Newcastle Unitediin. Kauden 2005–2006 hän pelasi lainalla Birmingham Cityssä. Uransa päätteksi hän edusti hongkongilaista South China AA:ta kaudella 2010–2011.


title: Nicky Butt

text: Englannin jalkapallomaajoukkueessa Butt esiintyi 39 kertaa ja edusti maataan vuoden 2002 MM-kisoissa ja EM-kisoissa vuonna 2004.


title: Toni Mäkiaho

text: Toni Mäkiaho (s. 11. tammikuuta 1975 Tampere) on suomalainen entinen jääkiekkoilija. Pelaajaurallaan hänet tunnetiin kovista taklauksistaan, tappeluistaan ja punaisista jääkiekkohanskoistaan.


title: Toni Mäkiaho

text: Mäkiaho aloitti uransa Tampereen Ilveksen juniorijoukkueissa, josta siirtyi myöhemmin Hämeenlinnan Pallokerhoon. Hämeenlinnasta Mäkiaho siirtyi HIFK:hon. HIFK:ssa hän pelasi yhteensä neljä kautta ja sen jälkeen hän siirtyi Tapparaan, jossa kausi ei kuitenkaan sujunut odotetulla tavalla ja niin Tappara lainasi Mäkiahon Pelicansiin. Hän pelasi Lahdessa yhteensä 26 ottelua, kunnes HPK halusi miehen takaisin Hämeenlinnaan. HPK tarjosi Pelicansille vaihtokaupassa Aki Heinon ja Tuomas Immosen ja Mäkiaho siirtyi takaisin HPK:hon.


title: Toni Mäkiaho

text: Kaudella 2005–2006 Mäkiaho halusi kokeilla myös ulkomaalaisia jäitä. Koko uransa siihen asti Suomessa pelannut hyökkääjä siirtyi Ruotsin kakkossarjaan Allsvenskaniin, Malmö Redhawksiin. Mäkiahon ura ei kuitenkaan jatkunut pitkään Ruotsissa ja hän siirtyi Sveitsin liigassa pelaavaan Fribourg-Gottéroniin. Siellä hän sai valmentajalta paljon vastuuta ja pelasi paljon joukkueensa ykkösketjussa.


title: Toni Mäkiaho

text: Sveitsistä Mäkiaho siirtyi koeajan jälkeen kaudeksi 2006–2007 jälleen tuttuun ympäristöön Hämeenlinnaan. Mäkiaho oli kaudella 2006–2007 HPK:n parhaita pelaajia. Hän oli liigan pistepörssissä yhdeksäs ja oman joukkueensa paras pistemies. Kaudeksi 2007–2008 Mäkiaho oli siirtymässä kiekkoilemaan Venäjän liigaan, mutta siirto kariutui viime hetkillä. Niinpä Mäkiaho suuntasi jälleen Hämeenlinnaan ja pelasi HPK:ssa 18 ottelua, kunnes sai tarjouksen Venäjän liigaa pelaavalta Lada Toljattilta mutta Ladankin Toni jätti kesken kauden ja syytä tähän ei kerrottu julkisesti. Loppukauden aikana Mäkiaho pelasi Sveitsin liigan Fribourg-Gottéronissa. Kauden 2008–2009 alussa hän pelasi Ruotsin Timråssa, josta hän siirtyi kuitenkin kesken kauden takaisin SM-liigaan Kuopion KalPaan.


title: Toni Mäkiaho

text: Kaudella 2009–2010 Mäkiaho pelasi ensin Slovakian Zvolenissa jonka jälkeen siirtyi koeajalle 12 ottelun ajaksi KalPaan, koeajan jälkeen KalPa ei jatkanut Mäkiahon sopimusta. Tammikuussa 2010 Mäkiaho solmi Espoo Bluesin kanssa ottelukohtaisen sopimuksen. Kauden 2010–2011 Mäkiaho aloitti Mestis-seura Kiekko-Vantaassa. Hän kävi kesken kauden vuokralla Kärpissä ja siirtyi tammikuussa Itävallan kakkossarjan EC Dornbirniin. Mäkiaho oli siirtyessään Kiekko-Vantaan paras pistemies. Hän oli tehnyt 28 ottelussa 32 pistettä ja oli koko Mestiksen pistepörssissä sijalla 11 vaikka oli pelannut huomattavasti vähemmän pelejä kuin muut kärkipään pelaajat.


title: Toni Mäkiaho

text: Syksyllä 2011 Mäkiaho palasi Suomeen, kun hän teki kuukauden koesopimuksen syyskuun alussa TPS:n kanssa. Mäkiaho pelasi 19 ottelua TPS:ssa, kunnes siirtyi ottelukohtaisella sopimuksella Kiekko-Vantaalle. Vantaalla Mäkiaho pelasi 10 ottelua, mutta ei saanut enää jatkosopimusta joukkueeseen tammikuussa 2012. Tämän jälkeen Mäkiaho pelasi ottelukohtaisella sopimuksella LeKissä, mutta siirtyi lopulta tammikuussa loppukaudeksi II-divisioonasta nousemaan pyrkivään Bewe Sportiin.


title: Toni Mäkiaho

text: Mäkiaho ilmoitti pelaajauransa päättymisestä elokuussa 2013.


title: Toni Mäkiaho

text: Mäkiaho pelaa myös Rullakiekon SM-liigaa GrIFK riveissä.


title: Toni Mäkiaho

text: Mäkiaho on jääkiekkovaikuttaja Frank Mobergin vävy.


title: Meri-Tuuli Väntsi

text: Meri-Tuuli Väntsi (o.s. Lindström, s. 8. elokuuta 1980 Lissabon) on suomalainen juontaja.. MoonTV:llä hän juonsi kolmen vuoden ajan etupäässä konemusiikki-, festari-, ja ruokaohjelmia. Vuodesta 2003 hän juonsi YLElle Top40-ohjelmaa.


title: Köykkyri

text: Köykkyri on hiihtokeskus ja samalla Suomen pienin laskettelukeskus Kempeleen Honkasen kylässä. Köykkyrin mäki rakennettiin lähes 20 vuotta sitten ohitustien täyttömaan avulla. Köykkyri pyörii Kempeleen Pyrinnön ja Kempeleen kunnan yhteistyöllä. Köykkyrin lumetuksesta ja rinteen kunnossapidosta vastaa Kempeleen kunta. Keskuksessa on valaistu päärinne. Valaistun rinteen korkeus on 25 metriä ja pituus 135 metriä. Köykkyrissä on yksi sompahissi. Köykkyrin laskettelukeskus on suunnattu aloitteleville lumilautailijoille ja laskettelijoille. Köykkyriä ympäröi maastohiihtokeskus, jossa Kempeleen Pyrintö järjestää useita hiihtokilpailuja ja -tapahtumia. Kempeleen Köykkyristä löytyy myös kaksi niin sanottua reiliä.


title: Köykkyri

text: Köykkyrissä sijaitsee myös Kempeleen Pyrinnön ylläpitämä urheilutalo, jossa on kahvio.


title: Sendai

text: Sendai () on Miyagin prefektuurin pääkaupunki ja samalla Tōhokun seudun suurin kaupunki Japanissa. Siellä on 1 071 383 asukasta (vuonna 2014) ja sen pinta-ala on 785,85 neliökilometriä. Daimio Date Masamune perusti Sendain vuonna 1600. Kaupunki on tunnettu myös lempinimellään ”puiden kaupunki”. Se on valittu yhdeksi Japanin virallisista suurkaupungeista.


title: Sendai

text: Maanjäristys ja sitä seurannut tsunami aiheuttivat kaupungissa laajaa tuhoa maaliskuussa 2011.


title: Sendai

text: Sendai jakautuu viiteen suuralueeseen. Niistä asukasluvultaan ja pinta-alaltaan suurin on Aoba-ku, johon kuuluu kaupungin ydinalue.


title: Vanhamäki

text: Vanhamäki on kylä Mikkelistä luoteeseen yli 20 km:n päässä Mikkelin keskustasta Puulaveden välittömässä läheisyydessä. Asukasluku on alle 200 henkeä, mutta mökkiläisiä on moninkertaisesti. Kylä on Mikkelin vanhimpia asutuspaikkoja. Alue on Mikkelin seudun korkeimpia, mm. kylän keskellä oleva Ollanmäki (noin 187 metriä merenpinnasta) yltää yli 40 metriä Mikkelin Naisvuoren tornin ylitse.


title: Antilooppi (kortteli)

text: Antilooppi on kortteli Helsingin Kluuvin kaupunginosassa. Kuten useat muutkin vanhat Helsingin korttelit, se on nimetty 1800-luvulla eksoottisen eläimen (antilooppi) mukaan.


title: Antilooppi (kortteli)

text: Antilooppi-kortteli rajoittuu Pohjoisesplanadin puolella Esplanadin puistoon, Mikonkadun puolella Gaselli-kortteliin, Aleksanterinkadun puolella Hamsteri-kortteliin ja Kluuvikadun puolella Yksisarvisen kortteliin.


title: Antilooppi (kortteli)

text: Hotelli Kämp ja kauppakeskus Kämp Galleria sijaitsevat Antilooppi-korttelissa.


title: Nocturne

text: Nocturne voi viitata seuraaviin asioihin:


title: Santa Barbara (Kalifornia)

text: Santa Barbara on Yhdysvaltain kaupunki Kaliforniassa. Se on Santa Barbaran piirikunnan pääkaupunki. Kaupungissa asui 88 410 ihmistä vuonna 2010. Santa Barbara sijaitsee Tyynen valtameren rannikolla, 137 kilometriä Los Angelesista luoteeseen. Kaupunki jouduttiin rakentamaan suurilta osin uudelleen 29. kesäkuuta 1925 sattuneen maanjäristyksen jälkeen. Suuri osa arkkitehtuurista on espanjalaistyylistä.


title: Santa Barbara (Kalifornia)

text: Santa Barbaran pinta-ala on United States Census Bureaun mukaan 107,3 km², josta vettä on 58,1 km² eli 54,17 %. Vuoden 2000 väestönlaskennan aikaan kaupungissa oli 92 325 asukasta, 35 605 taloutta ja 18 941 perhettä. Kaupungin väestöstä 74,04 % on valkoisia, 1,77 % afroamerikkalaisia, 1,07 % intiaaneja, 2,77 % aasialaisia, 0,14 % Tyynenmeren saarelaisia, 16,37 % muista roduista ja 3,85 % kahdesta tai useammasta rodusta. Espanjalais- tai latinalaisamerikkalaisperäistä on väestöstä 35,02 %.


title: Santa Barbara (Kalifornia)

text: Santa Barbarassa on muun muassa yksi Kalifornian yliopiston kampuksista ja Santa Barbaran lentoasema. Kaupungissa toimii myös Santa Barbaran sinfoniaorkesteri.


title: Formigine

text: Formigine on kaupunki Modenan maakunnassa Emilia-Romagnan alueella Italiassa. Sen pinta-ala on 47 km² ja asukasluku runsaat 30 000.


title: Formigine

text: Formigine on syntynyt, kun linnan (rakennettu 1201) ympärille, on kasvanut kylä. Linnan rakensi Modenan herttuakunta suojautuakseen Regio Emiliaa vastaan. Vuonna 1395 Niccolò III d'Este luovutti sen Carpin lordille, Marco Piolle.


title: Rangaistus

text: Rangaistus on rikoksen tekijälle laissa säädetty kielteinen seuraamus. Rikoksentekijän tuomitsee yleensä rangaistukseen tuomioistuin, mutta tietyissä tapauksissa myös lievemmät rangaistukset voidaan määrätä myös rangaistusmääräysmenetelmällä.


title: Rangaistus

text: Useimmissa maissa yleisimmät rangaistukset ovat nykyisin vankeus ja sakko. Monissa maissa on nykyisinkin raskaimmista rikoksista säädettynä myös kuolemanrangaistus. Entisinä aikoina yleisiä ovat olleet myös monenlaiset ruumiin- ja häpeärangaistukset.


title: Rangaistus

text: Rangaistuksen oikeutuksen perustelemiseksi on esitetty useita eri rangaistusteorioita:Suomen rikoslain mukaan rangaistusmuotoina ovat lievimmästä ankarimpaan: rikesakko, päiväsakko, nuorisorangaistus, ehdollinen vankeus, yhdyskuntapalvelu, valvontarangaistus ja ehdoton vankeus. Virkarikoksista voidaan tuomita myös viraltapano ja varoitus. Sotilasrikoksista voidaan määrätä myös erityisiä kurinpitorangaistuksia ja -ojennuksia.


title: Rangaistus

text: Rangaistuksen lisäksi tuomitulle voidaan määrätä vahingonkorvauksia (esimerkiksi korvaus varastetun tavaran arvosta) ja joissakin rikostyypeissä muun muassa ajokielto, eläintenpitokielto tai liiketoimintakielto.


title: Rangaistus

text: Rikesakkoa käytetään lähinnä lievissä liikennerikkomuksissa. Vuonna 2012 määrätään 10–115 euron suuruisia rikesakkoja määrättiin Suomessa liikennerikkomuksista 263 458 kertaa ja muista rikkeistä 6 203 kertaa. Kahdeksan kuukauden tai sitä lyhemmän ehdottoman vankeusrangaistuksen asemesta voidaan tuomita yhdyskuntapalvelua. Ehdollisen vankeusrangaistuksen lisäksi voidaan tuomita oheissakko. Kun tekoja on monta, lasketaan rangaistus useimmiten ottaen pohjaksi ankarin rangaistus ja lisäämällä päälle kolmasosa seuraavista rangaistuksista. Alle 18-vuotiaiden rangaistukset ovat täysi-ikäisiä alempia. Samoin alennetut rangaistukset ovat henkilöille, joilla on alentunut syyntakeisuus.


title: Rangaistus

text:
Rikoslain kokonaisuudistuksessa, joka saatiin valmiiksi 2000-luvulla, rangaistusasteikkoja pyrittiin yhtenäistämään. Tällöin otettiin käyttöön tyyppirangaistusasteikot ilmentämään rikosten keskinäistä törkeysluokitusta. Tällaisia rangaistusasteikkoja ovat ainakin seuraavat:
Tyyppirangaistusasteikkojen lisäksi on käytössä muita asteikkoja, jotka on määritelty kullekin rikokselle erikseen.


title: Rangaistus

text:
Joitakin yleisiä rikosnimikekohtaisia rangaistusasteikkoja ovat Suomen rikoslain (39/1889) mukaan esimerkiksi:
Osavaltioissa, joissa 18 vuoden ikäraja koventaa rangaistuksia eniten, ikärajan saavuttaminen vähentää rikollisuutta eniten. Professori Marko Terviön mukaan tämä Steven Levittin survey-tutkimus onnistuu erottamaan ennalta ehkäisevän vaikutuksen estävästä vaikutuksesta. Estävyys tarkoittaa sitä, että vankilassa jo olevan on vaikeampi tehdä rikoksia.


title: Rangaistus

text: Euroopassa rikoksia uusii 70–75 % vangeista, Suomessa, Ruotsissa ja Tanskassa 30 %, Norjassa 20 %. Vankeja hellivän Bastøyn prosentti on 16. Bastøyn saarella vangit, esimerkiksi murhaajat, ovat ”vapaina” ja tekevät jotakin työtä. Tämän katsotaan sopeuttavan heidät palaamaan yhteiskuntaan. Saarella ei ole johtajan mukaan tapahtunut väkivaltaa.


title: Rangaistus

text: "Hämeen Sanomien" mukaan talousrikoksissa tuomiot ovat Suomessa liian lieviä rikoshyötyyn nähden ja siksi ne eivät ehkäise talousrikoksia.


title: Helsingin korttelit

text: Helsingin korttelit keskusta-alueella on nimetty eläin- ja kasvilajien mukaan.


title: Helsingin korttelit

text: Helsingin asemakaavan 1812 laatinut Johan Albrecht Ehrenström toi korttelien nimeämisidean mukanaan Tukholmasta. Nimeäminen aloitettiin 1820. Eläinten ja kasvien mukaiset nimet annettiin vuosien 1820–1900 välisenä aikana tuolloin kaavoitetuille Kruununhaan, Kluuvin, Kaartinkaupungin, Kampin, Punavuoren, Ullanlinnan, Katajanokan ja Kaivopuiston kaupunginosiin kuuluville kortteleille lukuun ottamatta muutamia, joissa oli ainoastaan jokin huomattava julkinen rakennus; sellaiset nimettiin vain kyseisen rakennuksen mukaan (esimerkiksi kortteli 1 = Senaatin talo). Vuoden 1900 jälkeen nimiä ei uusien kaupunginosien kortteleille enää annettu ja vanhojakin lakattiin vähitellen käyttämästä.


title: Helsingin korttelit

text: Kruununhaassa ja Kluuvissa korttelien nimet ovat maanisäkkäitä, Kaartinkaupungissa kaloja ja muita vesieläimiä, Kampissa ja Punavuoressa lintuja, Ullanlinnassa muutamaa poikkeusta lukuun ottamatta kaloja, Katajanokalla puita ja pensaita sekä Kaivopuistossa kukkakasveja. Todellisten lajien joukossa on myös yksi taruolento, Yksisarvinen.


title: Helsingin korttelit

text: Vuonna 1995 keskustan yrittäjät kiinnittivät korttelinsa nimeä kantavat kyltit kymmeneen kortteliin Aleksanterinkadun varrella. Myös Helsingin empirekeskustan alueella Kauppatorin ja Senaatintorin ympärillä on korttelien nimet nykyisin merkitty risteysten kadunnimikilpiin.


title: Helsingin korttelit

text: Nimien lisäksi kortteleilla on alusta lähtien ollut myös numerot, joita nykyisinkin käytetään muun muassa kiinteistörekisterissä. Alun perin korttelit numeroitiin juoksevasti kaupunginosajaosta riippumatta. Myöhemmin on uusia alueita kaavoitettaessa alettu käyttää viisinumeroisia korttelinnumeroita, jolloin kaksi esimmäistä numeroa osoittavat kaupunginosan numeron. Samaan järjestelmään on siirrytty asemakaavan muutosten yhteydessä joidenkin vanhojenkin korttelien osalta; tosin kaupunginosissa 1–9 tällaiset numerot ovat nelinumeroisia, jolloin ensimmäinen numero osoittaa kaupunginosan.


title: Helsingin korttelit

text: Alla olevassa luettelossa mainitaan kaikki niiden kaupunginosien korttelit, joissa nimet ovat olleet käytössä. Näihinkin kaupunginosiin on myöhemmin muodostettu myös uusia kortteleita, joille ei ole annettu nimiä; sellaisia on muun muassa Kluuvin pohjoisosassa entisellä tavararatapihan alueella sekä Kampissa ja Katajanokalla Turun kasarmin ja Merikasarmin entisillä varuskunta-alueilla. Eirassa ja Länsisatamassa ei kortteleille ole annettu nimiä, mutta koska kaupunginosien rajoja on myöhemmin muutettu, kuuluu näihinkin kaupunginosiin nykyisin myös muutama kortteli, jolle on aikoinaan annettu nimi.


title: Clutching at Straws

text: Clutching at Straws on vuonna 1987 julkaistu brittiläisen Marillionin neljäs studioalbumi. Kyseessä on viimeinen albumi, jolla Fish oli laulajana. Vaikka se ei kaupallisesti menestynyt yhtä hyvin kuin edeltäjänsä Misplaced Childhood, sitä pidetään silti Fishin laulajavuosien parhaimmistoon kuuluvana albumina. Myös Fish itse on useissa haastatteluissa todennut olevansa samaa mieltä.


title: Kotlas

text: Kotlas () on Arkangelin alueen eteläosassa Venäjällä sijaitseva Arkangelin alueen kolmanneksi suurin kaupunki. Se sijaitsee Vienanjoen ja sen sivujoen Vytšegdan yhtymäkohdassa. Kaupungissa on jokisatama, jota käytetään kesäkauden aikana.


title: Kotlas

text: Kotlas on tärkeä rautatieristeys. Sinne saapuu rata yhtäältä Arkangelin alueen lounaisosista, Arkangelin pääradan varrella sijaitsevasta Konošasta Velskin kautta ja toisaalta eteläkaakosta Kirovin alueen Kirovista. Koillisessa rata jatkaa Komin Vorkutaan, Jamalin Nenetsian Labytnangiin ja vuodesta 2011 lähtien jopa Jamalin kaasukentille eli esimerkiksi Bovanenkovon tuotantotaajamaan saakka.


title: Kotlas

text: Kaupunki on myös merkittävä metsäteollisuuskeskus.


title: Kotlas

text: "Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia."


title: Depswa

text: Depswa on nelijäseninen yhdysvaltalainen alternative-/nu metal -yhtye Kalifornian Modestosta.


title: Depswa

text: Laulaja Jeremy Penick ja basisti Ryan Burchfield perustivat Depswan Modestossa 1990-luvun puolivälissä. Yhtyeen alkuperäinen nimi oli Carcinogen. Saman vuosikymmenen lopulla yhtyeeseen liittyi kitaristi Dan Noonan ja yhtyeen nimi muutettiin nykyiseen muotoonsa.


title: Depswa

text: Depswan ensimmäinen EP oli "Faithless" (2000). Lokakuussa 2001 yhtyeeseen liittyi rumpali Gordon Heckaman. Yhtye herätti useiden levy-yhtiöiden mielenkiinnon ja sai lopulta levytyssopimuksen Geffen Recordsilta. Ensimmäinen albumi oli "Two Angels and a Dream", joka julkaistiin Howard Bensonin tuottamana 3. kesäkuuta 2003. Samana vuonna yhtye esiintyi Ozzfestillä.


title: Stripped (kappale)

text: Stripped (engl., suom. "riisuttu") on Rammsteinin seitsemäs single. Stripped on alun perin Depeche Moden kappale. Strippedistä on myös tehty musiikkivideo, joka on työstetty kokonaan Leni Riefenstahlin Olympia-elokuvan kuvamateriaalista.


title: Ciudad del Este

text: Ciudad del Este on Alto Paranán departementin pääkaupunki Paraguayssa. Kaupunki on perustettu 1957, ja sen alkuperäinen nimi oli Puerto Flor de Lis. Myöhemmin vuoteen 1989 sen nimi oli presidentti Alfredo Stroessnerin mukaan Puerto Presidente Stroessner. Kaupunki sijaitsee Argentiinan ja Brasilian rajan lähellä.


title: Ciudad del Este

text: Vuoden 2002 väestönlaskennassa kaupungin väkiluku oli 223 350, arvio vuodelle 2012 on noin 396 000, lähiseutu mukaan lukien 520 000. Se on maan toiseksi suurin kaupunki. Kaupungissa on runsaasti aasialaista väestöä, erityisesti taiwanilaisia ja arabeja.


title: Ciudad del Este

text: Ciudad del Este tuottaa Paraguayn bruttokansantuotteesta noin 60 prosenttia. Se on maailman kolmanneksi suurin zona franca Miamin ja Hongkongin jälkeen. Kaupungin talous on riippuvainen Brasilian taloudesta.


title: Ciudad del Este

text: Naapurimaihin suuntautuva salakuljetus on merkittävä tulonlähde. Vuonna 1965 avattu Ystävyyden silta on merkittävä epävirallinen kauppareitti.


title: Chryse Planitia

text: Chryse Planitia on Marsin päiväntasaajan pohjoispuolella sijaitseva tasanko. Se on läpimitaltaan 1 542 kilometriä ja syvyydeltään 2,5 kilometriä. Sen oletetaan olevan vanha törmäyskraatteri. Chryse Planitialla näkyy jälkiä veden aiheuttamasta eroosiosta, ja useat eteläisten ylänköalueiden ja Valles Marineriksen uomat sekä Tharsiksen ylängön rinteet viettävät Chrysen tasangolle. Tämän vuoksi uskotaan, että alue on muinoin ollut merenlahti tai suuri järvi. Viking 1 -luotain laskeutui Chryse Planitialle vuonna 1976.


title: Asche zu Asche

text: Asche zu Asche (suom. "tuhkasta tuhkaan") on Rammsteinin kahdeksas singlejulkaisu. Se on myös bonuslevy yhdellä Sehnsuchtin limited-julkaisuista.


title: Ramseyn lause

text: Ramseyn lauseet ovat Frank Ramseyn vuonna 1930 muotoilemia matemaattisia todistuksia, joita kutsutaan "äärelliseksi Ramseyn lauseeksi" ja "äärettömäksi Ramseyn lauseeksi". Ramseyn lauseiden johtopäätös on usein esitetty muodossa "täydellinen epäjärjestys on mahdotonta".


title: Ramseyn lause

text: Ääretön Ramseyn lause kertoo, että äärettömässä verkossa on aina ääretön klikki tai ääretön riippumaton joukko.


title: Ramseyn lause

text: Ramseyn lauseet muodostavat Ramseyn teorian, joka on tärkeä kombinatoriikan haara. Ramseyn teorian pohjalta etsitään mahdollisimman säännöllisiä ja homogeenisia rakenteita mielivaltaisten rakenteiden sisältä.


title: Florianópolis

text: Florianópolis on Santa Catarinan osavaltion pääkaupunki Etelä-Brasiliassa. Se koostuu yhdestä pääsaaresta, mantereella sijaitsevasta osasta, sekä ympäröivistä pikkusaarista. Kaupungin asukasluku oli 421 240 vuonna 2010.


title: 1,2-dikloorietaani

text: 1,2-dikloorietaani, josta käytetään myös nimiä etyleenidikloridi, 1,2-etyleenidikloridi, dikloorietaani (CHCl) on orgaaninen liuotin, joka normaaliolosuhteissa on olomuodoltaan väritön, jähmeä neste, jolla on tunnusomainen haju. 1,2-dikloorietaani muuttuu tummaksi ilman, kosteuden ja valon vaikutuksesta. 1,2-dikloorietaanin rakennekaava on ClCHCHCl, moolimassa 98,96 g/mol, sulamispiste − 37,5 °C, kiehumispiste 83,5 °C, suhteellinen tiheys 1,235 g/cm (vesi = 1,0 g/cm), liukoisuus veteen (20 °C) 0,87 g/100 ml, leimahduspiste 13 °C c.c., itsesyttymislämpötila 413 °C ja CAS-numero 107-06-2.


title: 1,2-dikloorietaani

text: 1,2-dikloorietaanin pääkäyttökohde on muoviteollisuudessa vinyylikloridin (CH=CH-Cl) valmistus, mutta sitä käytetään myös lähtöaineena synteettisen tauriinin teollisessa valmistuksessa. 1,2-dikloorietaania on käytetty myös lisäaineena lyijy-yhdisteitä sisältävissä bensiineissä.


title: 1,2-dikloorietaani

text: 1,2-dikloorietaani on Suomessa luokiteltu työministeriön päätöksellä syöpävaaralliseksi aineeksi.


title: Emetofilia

text: Emetofilia (joskus myös vomitofilia) on parafilia tai seksuaalinen fetissi oksentamista kohtaan. Emetofiilit fantasioivat joko oksentavansa itse, tai että joku toinen oksentaisi. Jotkut emetofiilit toteuttavat tätä myös käytännössä. Kun emetofiili oksentaa toisen (emetofiilin) päälle, sitä kutsutaan "sateenkaarisuihkuksi" tai "roomalaiseksi suihkuksi", koska aikoinaan uskottiin että antiikin roomalaisilla oli tapana oksentaa suurten aterioiden yhteydessä.


title: Emetofilia

text: Emetofiileille oksentamisessa tapahtuvat pahoinvointi, oksentaminen ja sen jälkeinen helpotus ovat eroottisesti latautunutta.


title: Emetofilia

text: Oksentamista käsittelevällä nettisivulla, Vomiting FAQ:ssa, on arveltu, että "oksentaminen oli emetofiileille luultavasti hyvin inhottavaa tai pelottavaa ennen murrosikää, ja emetofiili muistelee näitä nuoruutensa tuntemuksia saadakseen seksuaalisen tyydytyksen". Näin emetofilia voi olla kytköksissä myös emetofobiaan, oksentamisen pelkoon. Monet emetofobiasta kärsivät emetofiilit kuitenkin jatkavat oksentamisen pelkäämistä siitä huolimatta, että he fantasioivat (toisten ihmisten) oksentamisesta.


title: Emetofilia

text: Vain yksi lääketieteellinen ja psykologinen lehtiartikkeli ehdittiin julkaista, ennen kuin Internetistä tuli yleisin keskustelupaikka emetofiliasta. Suurin osa emetofiileistä on kiinnostunut vain keskustelemaan omasta ja toisten oksentelusta. Toiseksi yleisintä fetississä on sellaisten ääninauhojen, videoiden ja valokuvien keräily, joissa esiintyy oksentavia ihmisiä. Eniten asialleen omistautuneet fetisistit yllyttävät itsensä ja toiset oksentamaan seksuaalisen tyydytyksen vuoksi, ja jotkut heistä myös kuvaavat oksentajia, että muut emetofiilit voisivat katsella heitä. On myös arveltu, että emetofilia voisi olla yksi syy, miksi oksentamista esiintyy nykyään niin paljon televisiossa ja elokuvissa.


title: Emetofilia

text: Joskus emetofilia on yhdistetty vorarefiliaan. Tällöin emetofiili fantasioi tulevansa syödyksi ja oksennetuksi.


title: Emetofilia

text: BDSM:ssä domina saattaa pakottaa alistujana olevan emetofiilin oksentamaan, tai oksentaa itse alistujan päälle.


title: Emetofilia

text: Mikäli emetofiili harjoittaa fetissiään aiheuttamalla itse oman oksentamisen, hänelle saattaa tulla samantyyppisiä ongelmia, kuin muillekin usein oksentaville (esimerkiksi bulimikot). Liian usein toistuva oksentaminen saattaa muun muassa vaurioittaa nielua ja hampaita.


title: Emetofilia

text: Emetofiileillä on myös ollut vaikeuksia saada ääntään kuuluville Internetissä. Monia heille tarkoitettuja nettisivuja on suljettu, kuten maaliskuussa 2007 suljettu "Vomit Online" ja maaliskuussa 2008 suljettu keskustelufoorumi "Emesis - Puke Stories".


title: Adam Copeland

text: Adam Joseph Copeland (s. 30. lokakuuta 1973) on kanadalainen näyttelijä ja entinen showpainija, joka tunnetaan paremmin taiteilijanimellä Edge. Hänet tunnetaan parhaiten ajastaan WWE:ssä. Edge on yksi menestyneimmistä showpainijoista kautta aikain 31:llä WWE-mestaruudellaan.


title: Adam Copeland

text:
Edgen painiura WWE:ssä lähti nousuun, kun Edge voitti joukkuemestaruuden ystävänsä Christianin kanssa vuonna 2000.
Christian petti Edgen, kun hän voitti King of The Ring -turnauksen. Vuonna 2002 Edge valittiin SmackDowniin, jossa hän aloitti vihanpidon Kurt Anglen kanssa.
Edge voitti Kurt Anglen Hair vs Hair -ottelussa Judgement Day -tapahtumassa. Hän myös voitti WWE:n Tag Team -mestaruudet Rey Mysterion kanssa.


title: Adam Copeland

text: Vuoden 2006 tammikuussa New Year Revolution -tapahtumassa Edge voitti ensimmäisen kerran WWE:n mestaruusvyön John Cenaa vastaan. Hän onnistui siinä käyttämällä Money in the Bank -salkkunsa sen jälkeen, kun Cena oli puolustanut vyötä viittä muuta painijaa vastaan. Hän kuitenkin menetti mestaruuden vain kolmen viikon jälkeen 29. tammikuuta Cenalle. Uuden tilaisuuden Edge sai 3. heinäkuuta Triple Threat -ottelussa Rob Van Damia ja John Cenaa vastaan. Edge voitti ottelun, minkä seurauksena mestaruusvyö vaihtoi omistajaa RAW-ohjelmassa ensimmäistä kertaa melkein viiteen vuoteen ja Edgestä tuli toisen kerran WWE:n mestari. Uutta tilaisuutta yli kaksi kuukautta hakenut John Cena voitti Edgen Unforgiven -tapahtumassa 17. syyskuuta TLC-mestaruusottelussa.


title: Adam Copeland

text: TLC:n häviön myötä Edge on keskittynyt Randy Ortonin kanssa D-Generation X:n (Triple H ja Shawn Michaels) tuhoamiseen. Cyber Sunday -ottelutapahtumassa Edge ja Orton voittivat DX:n, ja pari viikkoa myöhemmin RAW'ssa Edge ja Orton voittivat World Tag Team -mestaruuden Ric Flairilta ja Roddy Piperiltä. He hävisivät vyöt tammikuun lopussa John Cenalle ja Shawn Michaelsille.


title: Adam Copeland

text:
Jonkin verran myöhemmin Edge riiteli vähän aikaa George Bushin kanssa mutta voitti Mr. Kennedyä vastaan käydyn ottelun Kennedyn voittamasta Money in the Bank -salkusta. Seuraavassa SmackDownissa Edge käytti Money in the Bank -salkkunsa ja selätti Undertakerin, joka oli otellut Batistaa vastaan Steel Cage -ottelun ja ollut Mark Henryn hyökkäyksen kohteena. Edgestä tuli näin World Heavyweight -mestari.
Mestaruuskautenaan Edge voitti monia suuria nimiä, kuten The Undertakerin ja Batistan. Hänen piti puolustaa mestaruutta Kanea vastaan The Great American Bash -tapahtumassa, mutta hän joutui luopumaan mestaruudestaan heinäkuussa Kanen runneltua häntä pahasti. Mestaruusvyöstä käytiin 20 Battle Royale -ottelu, jonka The Great Khali voitti. Kun Edge palasi jälleen kehään, hän sotki The Undertakerin ja Batistan Hell in Cell -maailmanmestaruusottelun ja sai tästä rangaistukseksi maailmanmestaruusottelun Batistaa vastaan. Ottelun sotki The Undertaker, joka oli katkera Edgelle. Ottelun jälkeen Teddy Long määräsi maailmanmestaruuskolmiottelun Edgen, Batistan ja The Undertakerin välille Armageddon-tapahtumassa joulukuussa 2007. Edge käytti ottelussa Major brother'seja apunaan ja voitti mestaruuden.


title: Adam Copeland

text: Ensimmäistä kertaa Edge puolusti mestaruuttaan Royal Rumble -tapahtumassa Rey Mysteriota vastaan. Ottelussa Vickie Guerrero auttoi Edgeä hädän hetkillä, ja tämä säilyi maailmanmestarina. No Way Out -tapahtumassa määrättiin Edgen ja The Undertakerin välille maailmanmestaruusottelu WrestleMania XXIV -tapahtumaan. Undertaker voitti kyseisen ottelun, säilytti voittamattoman WrestleMania-putkensa 16-0 ja tuli samalla toisen kerran maailmanmestariksi. Edge sai uusinnan Backlash-tapahtumassa, mutta ottelu päättyi, kun hänet vietiin paareilla pois.


title: Adam Copeland

text: Undertaker joutui neljättä kertaa ottelemaan Edgeä vastaan One Night Stand -tapahtuman TLC-ottelussa. Jos Undertaker olisi hävinnyt, hänen uransa olisi päättynyt. Edge voitti ottelun Ryderin, Hawkinsin, Chavo Guerreron ja Bam Neelyn autettua häntä, ja Undertakerin ura päättyi. Samalla tavalla Edge puolusti mestaruutta onnistuneesti Night of Champions -tapahtumassa Batistalta, mutta hän hävisi seuraavassa RAW:issa CM Punkille sen takia, että Batista kävi hänen kimpuunsa ennen ottelua. Edge jätti tyttöystävänsä Vickie Guerreron heinäkuussa SmackDownissa, mutta he palasivat yhteen Vickien keskeyttäessä Edgen häviön partaalla olleen ottelun Big Show'ta vastaan. He menivät pari viikkoa myöhemmin naimisiin.


title: Adam Copeland

text: SmackDownin erikoisjaksossa, jossa juhlittiin Edgen ja Vickien häitä, Triple H:n näytti hääparille kuvaa Edgestä suutelemassa WWE:n uusinta tähteä, Alicia Foxia. Tällöin Vickie sai tietää Edgen pettäneen häntä. Vickie raivostui. Seuraavan viikon SmackDownissa Vickie teeskenteli antavansa anteeksi Edgelle, mutta sitten hän yllättikin tämän ja yleisön julistamalla, että tämä ottelisi SummerSlam-tapahtumassa Undertakeria vastaan Hell in a Cell -ottelussa. Edge hävisi ottelun. Ottelun jälkeen Undertaker palasi häkkiin ja "poltti" Edgen.


title: Adam Copeland

text: Edge palasi takaisin Survivor Series -tapahtumassa ja voitti jälleen WWE:n mestaruuden. Edge hävisi mestaruutensa vuoden 2008 Armageddonissa Jeff Hardylle. Ottelussa oli mukana myös Triple H. Royal Rumble -tapahtumassa 2009 Edge voitti mestaruuden uudelleen Jeff Hardylta. No Way Outissa Edge hävisi WWE:n mestaruutensa, kun hän hävisi ensimmäisenä Elimination Chamber -matsissa. Vajaa kaksi tuntia häviön jälkeen Edge pieksi Kofi Kingstonin ja meni oma-aloitteisesti toiseen Elimination Chamber -matsiin, jossa taisteltiin World Heavyweight -mestaruudesta. Edge tuli kehään viidentenä ja selätti John Cenan ja toiseksi viimeisimpänä kehässä olleen Rey Mysterion, minkä myötä hänet julistettiin nelinkertaiseksi World Heavyweight -mestariksi. 2. maaliskuuta Edge voitti John Cenan diskauksella lyömällä tätä mestaruusvyöllä (heidän otellessaan World Heavyweight -mestaruudesta), mutta ottelun jälkeen Vickie Guerrero ilmoitti Big Shown olevan Edgen ensimmäinen haastaja WrestleMania XXV -tapahtumassa. John Cena pääsi myös mukaan otteluun näytettyään Edgen vaimon Vickie Guerreron suutelevan Big Show’ta.


title: Adam Copeland

text: Wrestlemania XXV:ssä Edge hävisi mestaruutensa ja voittajaksi julistettiin John Cena. Seuraavassa RAW:ssa Edge ilmoitettiin John Cenan vastustajaksi Backlashiin, jossa hän tulisi ottelemaan Last Man Standing - ja Last Chance -otteluissa. Edge voitti, kun Big Show iski Cenan lopetusliikkeellään Choke Slamillä valonheittimeen. Näin Edge voitti World Heavyweight -mestaruuden jo viidennen kerran. Edge puolusti mestaruuttaan Jeff Hardya vastaan Judgement Day -tapahtumassa ja piti mestaruutensa. Edge hävisi mestaruutensa Jeff Hardylle Extreme Rules -tapahtumassa, mutta ottelun lopussa CM Punk tuli kehään käyttämään sopimuksensa, iski väsynyttä Hardya lopetusliikkeellään Go to Sleepellä ja vei mestaruuden. Seuraavan päivän RAW'ssa Edge haukkui Vickietä kelvottomaksi ja hyödyttömäksi ja halusi erota, koska tämä oli eronnut pääjohtajan hommasta. (Edge paljasti kaikille, että hän oli Vickien kanssa vain koska tällä oli valtaa.) Seuraavan viikon RAW 3 for All -tapahtumassa nähtiin World Heavyweight -mestaruusottelu CM Punk vastaan Edge vastaan Jeff Hardy, mutta Punk säilytti mestaruutensa kipeästä polvesta huolimatta. Edge ja Chris Jericho tekivät yllätysvierailun The Bashissa ja voittivat yhdistyneet Tag Team -mestaruudet. (Ottelussa Edge hyökkäsi lopetusliikkeellään Spearilla ja selätti vastustajan.)


title: Adam Copeland

text: Kaksi viikkoa ennen Night of Championsia Edge loukkasi jalkansa ja joutui leikaukseen. Pari päivää leikkauksensa jälkeen Edgeä haastateltiin siitä, milloin hän palaisi takaisin. Kesken haastatelun Chris Jericho tuli kehään ja syytti Edgeä siitä, että tämä ei ollut välittänyt hänestä. Chris myös solvasi Edgeä siitä, että tämä on loukkaantumismagneetti ja joukkueen heikoin lenkki. Edge vastasi sanoen, että kun hän palaa takaisin, hän tulee näyttämään, ettei ole heikko. Sen lisäksi Edge totesi, että hän tulee lähettämään Chris Jerichon vuorostaan sairaalaan. (Kommentin jälkeen yleisö alkoi hurrata Edgelle.)


title: Adam Copeland

text: Edge palasi 31. tammikuuta 2010 WWE:hen facena (hyviksenä) Royal Rumblessa tullen sisään 29:tenä. Hän tyrmäsi ensin Jerichon ja lopulta John Cenan voittaen Royal Rumblen ensimmäistä kertaa urallaan. 22. helmikuuta 2010 Edge ilmoitti Raw'ssa käyttävänsä mestaruusmahdollisuuden Chris Jerichoa vastaan World Heavyweight -mestaruudessa. Hän otteli WrestleMania XXVI:ssä Jerichoa vastaan mutta hävisi Jerichon lyötyä häntä mestaruusvyöllä päähän ja iskettyä häntä lopetusliikkeellään Codebreakerilla. Ottelun jälkeen Edge kuitenkin iski Jerichon aidan läpi Spearin avulla. 16. huhtikuuta Edgellä oli mahdollisuus voittaa World Heavyweight -mestaruus Triple Threat -matsissa SmackDownissa Jerichoa ja Swaggeria vastaan, mutta Swagger voitti ottelun. Extreme Rules 2010 -tapahtumassa Edge kohtasi Jerichon uudelleen Steel Cage -matsissa, jonka hän voitti. Seuraavana iltana 2010 WWE Draftissa Edge siirtyi RAW:iin, ja myöhemmin samana iltana hän iski entistä partneriaan Randy Ortonia Spearilla, mikä maksoi Ortonille tämä. ykköshaastajan paikan WWE-mestaruudesta John Cenaa vastaan.


title: Adam Copeland

text: Money in the Bank Pay-Per-View -tapahtumassa Edge otteli MITB-matsissa, jonka The Miz lopulta voitti. 19. heinäkuuta eräässä RAW-jaksossa Edge liittyi (heelinä) John Cenan, John Morrisonin, R-truthin, Chris Jerichon, The Great Khalin ja Bret Hartin tiimiin, joka kohtasi Nexusin SummerSlam 2010 -tapahtumassa. Edge lähti tiimistä ja liittoutui Chris Jerichon kanssa, mutta kun Nexus hyökkäsi heidän, Cenan ja Bret Hartin kimppuun, hän kääntyi faceksi ja tuli Jerichon kanssa takaisin Cenan tiimiin. SummerSlamissa Cenan tiimi voitti Nexuksen ja Edge oli Night Of Championsin 6-Pack -matsissa ottelemassa WWE-mestaruudesta mutta ei onnistunut voittamaan. Hell in a Cell PPV -tapahtumassa Edgellä oli matsi Jack Swaggeriä vastaan, ja hän voitti.


title: Adam Copeland

text: Edgen riitely RAW'n toistaiseksi nimettömänä pysyvän toimitusjohtajan kanssa sai kyseisen toimitusjohtajan vaihtamaan Edgen takaisin SmackDowniin. Paluun myötä Edge voitti Jack Swaggerin. 15. lokakuuta hän voitti Dolph Zigglerin ja ansaitsi paikan SmackDownin tiimiin Bragging Rights 2010 -tapahtumaan. Tapahtumassa Edge voitti Bragging Rights -pokaalin toisen kerran SmackDownille yhdessä Rey Mysterion kanssa. Pian sen jälkeen Edge aloitti vihanpidon Kanen kanssa. Erimielisyyksien lisääntyessä Edge kidnappasi Kanen isän Paul Bearerin ennen heidän välistä mestaruusotteluaan Survivor Series 2010 -tapahtumassa. Edge oli saanut ykköshaastajan paikan voitettuaan Mysterion ja Alberto Del Rion. Mestaruusottelu päättyi tasapeliin. Edgen ja Kanen välisen TLC-mestaruusottelun lähestyessä Edge jatkoi Kanen mielen sekoittamista mm. tuhoamalla erilaisia Paul Beareria muistuttavia nukkeja.


title: Adam Copeland

text: 13. joulukuuta RAW'ssa Edge esitteli ja voitti "Oh Snap Meltdown of the Year" Slammy Award -palkinnon vanhan ystävänsä Christianin kanssa. 19. joulukuuta Edge voitti Kanen, Rey Mysterion ja Alberto Del Rion Fatal Four Way TLC -matsissa -tapahtumassa, jolloin hänestä tuli kuusinkertainen World Heavyweight -mestari ja samalla kymmenkertainen maailmanmestari. Royal Rumble 2011 -tapahtumassa Edge voitti Dolph Zigglerin Heavyweight- mestaruudesta matsissa, jossa hän olisi hävinnyt mestaruuden, jos hän olisi käyttänyt Spear-liikettään. Elimination Chamber 2011 -tapahtumassa Edge otteli Elimination Chamber -ottelussa mestaruudestaan Rey Mysteriota, Kanea, Drew McIntyrea, Big Show’ta ja Wade Barrettia vastaan ja voitti ottelun. WrestleMania XXVII -tapahtumassa Edge kohtasi Alberto Del Rion, joka oli ansainnut mestaruusottelun Royal Rumble -ottelun voitolla. Edge voitti ottelun.


title: Adam Copeland

text: 11. huhtikuuta 2011 esitetyssä RAW-jaksossa Edge ilmoitti, että hänellä on diagnosoitu selkäydinahtauma ja että näin ollen hän noudattaa lääkärin neuvoja ja jää eläkkeelle showpainista. Hän ilmoitti myös luopuvansa World Heavyweight -mestaruusvyöstä. 15. huhtikuuta SmackDownissa Edge luopui virallisesti mestaruudestaan.


title: Adam Copeland

text: Vuoden 2014 helmikuun alussa syntyi Edgen ja hänen vaimonsa Beth Phoenixin ensimmäinen lapsi: tyttö nimeltään Lyric. Vuoden 2015 heinäkuussa ilmoitettiin, että Copeland esiintyisi Flash-televisiosarjassa, jossa hän näyttelisi Atomimurskaajaa ().


title: WWE New Year's Revolution

text: New Year's Revolution oli pay-per-view, jonka tuotti World Wrestling Entertainment (WWE). Se pidettiin jokaisella kolmella kerralla tammikuun alkupuolella. Tapahtuma keksittiin vuonna 2005. New Year's Revolution kuului aina RAW brändin. Päätapahtuma matsit on jokaisella kerralla painittu jostain Maailman mestaruudesta.


title: WWE New Year's Revolution

text: New Year's Revolution poistettiin, kun WWE alkoi vähentää pay-per-view tapahtumia. Nykyään Royal Rumble on ainut PPV, joka pidetään tammikuussa.


title: WWE New Year's Revolution

text:
New Year's Revolution (2005) pidettiin 9. tammikuuta, 2005 Coliseo de Puerto Ricossa San Juan Puerto Ricossa
New Year's Revolution (200) pidettiin 8. tammikuuta, 2006 Pepsi Arenalla Albany, New York:ssa. Vuoden 2006 New Year's Revolutionista tuli mieleenpainuva, koska Edge "rahasti" Money in the Bank salkkunsa John Cenan WWE Mestaruuteen. Tätä tapahtumaa on näytetty useasti WWE:n ohjelmistossa.


title: WWE New Year's Revolution

text: New Year's Revolution (2007) pidettiin 7. tammikuuta, 2007 Kemper Arenalla Kansas City, Missourissa. Ennen John Cenan ja Umagan välistä ottelua, Umaga ei ollut kertaakaan hävinnyt WWE:ssä.


title: Korjuri

text: Korjuri (harveri, yhdistelmäkone, combi, kombikone) on metsätyökone, jolla hoidetaan sekä puutavaran hakkuu että metsäkuljetus. Koneessa on harvesterin tapaan hakkuupää mittalaitteineen. Lisäksi siinä on kuormatila puutavaran kuljetukseen kuten kuormatraktorissa.


title: Korjuri

text: Korjurin etuja perinteisiin korjuuketjuihin verrattuna ovat muun muassa pienemmät pääomakustannukset, vähäisemmät koneiden siirrot leimikoiden välillä ja koneen suurempi käyttöaste harvennushakkuilla.


title: Korjuri

text: Tunnettuja korjureiden valmistajia ovat muiden muassa Komatsuforest (Valmet) ja Ponsse.


title: Jalkaväkirykmentti 37 (talvisota)

text: Jalkaväkirykmentti 37 (JR 37) oli talvisodan aikainen rykmentti, joka kuului eversti Hannu Hannukselan komentamaan 13. divisioonaan.


title: Jalkaväkirykmentti 37 (talvisota)

text: Mikkelin sotilaspiiri perusti rykmentin Mikkelissä ylimääräisten harjoitusten alkaessa 14. lokakuuta 1939 alkaen. Se pyrittiin varustamaan määrävahvuuksien mukaiseksi, mutta puolustusvoimien kalustopulan vuoksi se ei varsinkaan kaluston osalta onnistunut.


title: Jalkaväkirykmentti 37 (talvisota)

text: Jalkaväkirykmentti koostui seuraavista yksiköistä (suluissa määrävahvuus):Rykmentti keskitettiin tulevalle toiminta-alueelleen Laatokan Karjalaan Suistamon alueelle 21.-22. lokakuuta 1939. Se kuului eversti H. Hannukselan komentamaan 13. divisioonaan.


title: Jalkaväkirykmentti 37 (talvisota)

text: IV armeijakunnan viivytysvaiheen aikana 30. marraskuuta - 11. joulukuuta 1939 rykmentti taisteli lähes yhtenäisenä Laatokan rantatien suunnassa perääntyen yhteensä jopa noin 60 kilometriä. Viivytysvaiheen päätyttyä ja IV armeijakunnan siirtyessä vastahyökkäysvaiheeseen hajosi rykmentti käytännössä erilaisten alistusten johdosta taistelemaan lähes koko loppusodan ajaksi erilaisten tilapäisten organisaatioiden alaisuudessa eri puolille Laatokan Karjalaa.


title: Jalkaväkirykmentti 37 (talvisota)

text: Eräällä tavalla Ryhmä Oinas oli rykmentin "perillinen", koska sen komentajana toimi rykmentin komentaja everstiluutnantti Järvinen. Ryhmän esikunnan muodosti rykmentin esikunta ja rykmentin esikuntakomppania muodosti ryhmän esikuntakomppanian. 4. tammikuuta 1940 komentaja esikuntineen siirrettiin kuitenkin johtamaan Ryhmä Keihästä.


title: Jalkaväkirykmentti 37 (talvisota)

text: 23. helmikuuta 1940 palasi eversti Järvinen esikuntineen komentamaan Ryhmä Oinasta, jossa tehtävässä toimikin sodan loppuun asti.


title: Jalkaväkirykmentti 37 (talvisota)

text: Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.


title: Jalkaväkirykmentti 37 (talvisota)

text: Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.


title: Jalkaväkirykmentti 37 (talvisota)

text: Joukkojen kotiuttamista ei aloitettu heti, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi puhuttiin lomauttamisesta eikä kotiuttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.


title: Margariiniskandaali

text: Margariiniskandaali oli Suomessa 1960-luvun alussa sattunut ruokaskandaali. Suomessa havaittiin toimivan rasvasulattamoja, joissa eläinten raadoista tiristettiin rasvaa margariinin valmistukseen. Raision tehtaat ja Paasivaara-yhtymä tuomittiin syyllisiksi väärinkäytöksiin. Margariinin menekki notkahti skandaalin seurauksena moneksi vuodeksi. Väärinkäytökset paljastanut Uusi Kuvalehti joutui jutun seurauksena laajaan ilmoitusboikottiin, ja lehden ilmestyminen päättyi 1963.


title: Margariiniskandaali

text: Maatalous- ja kotieläintuotannon tehostamisen myötä Suomessa oli 1960-luvun alkuun mennessä syntynyt ongelma voin ylituotannosta. Samoilla apajilla kilpaili joukko margariinin valmistajia, suurimpina Unilever-konsernin omistama helsinkiläinen S. W. Paasivaaran margariinitehdas ja Raision tehtaat. Paasivaara-yhtymän hallussa oli 1960-luvun alussa noin puolet Suomen margariinimarkkinoista, Raisiolla noin 30 prosenttia ja loput pienemmillä valmistajilla. Samaan aikaan käytiin neuvotteluja Suomen liitännäisjäsenyydestä Euroopan vapaakauppajärjestössä (EFTA) ja tiedettiin, että jäsenyys ei ainakaan helpottaisi suomalaisen "voivuoren" purkamista.


title: Margariiniskandaali

text: Keväällä 1960 Raision tehtaiden pääjohtaja, vuorineuvos Eino Kivivuori oli käymässä Lounais-Suomen Osuusteurastamossa. Tällöin LSO:n toimitusjohtaja, maanviljelysneuvos Einari Karvetti otti puheeksi eräiden välittäjien ostamat, teknisiin tarkoituksiin valmistetut rasvat, joiden hän epäili päätyvän joko sellaisinaan tai elintarvikerasvoihin sekoitettuina myös margariinitehtaisiin. Tuolloinen rasvaraaka-aineiden kauppa oli heikosti valvottua ja erilaisten välittäjien käsissä, ja hintakilpailu ja suuri kysyntä johtivat monia välittäjiä kiusaukseen. Suurimpien valmistajien keskinäinen hintakilpailu yltyi niin rajuksi polkumyynniksi, että Raisio ja Paasivaara alensivat tuotteidensa hintoja miltei päivittäin.


title: Margariiniskandaali

text: Skandaalin alkusyy saatiin syksyn 1960 aikana Alankomaista, jossa sikäläiset lehdet väittivät Unilever-konsernin valmistamaan margariiniin käytetyn uuden emulgaattorin aiheuttaneen sairauksia, jopa ihmisten kuolemia. Suomessa asiasta kirjoitti ensimmäisenä Maaseudun Tulevaisuus marraskuussa 1960.


title: Margariiniskandaali

text: Raision tehtaiden tytäryhtiö Kasviöljy Oy kiinnitti maa- ja metsätalousministeriön eläinlääkintäosastolle joulukuussa 1960 lähettämässään muistiossa huomiota siihen, että margariiniteollisuudessa käytetyn eläinrasvan määrä oli suurempi kuin vastaavien elintarvikerasvojen kotimainen valmistus ja tuonti yhteensä. Maataloushallitus asetti toimikunnan, joka suoritti laajat tutkimukset margariinitehtaissa, öljynpuristamoissa ja teurastamoissa. Näissä tutkimuksissa ilmenneet seikat johtivat asian siirtämiseen poliisin tutkittavaksi. Myös asian alulle panneen Raision tehtaiden omassa toiminnassa todettiin väärinkäytöksiä.


title: Margariiniskandaali

text: Varsinaisen pommin heitti Ilmari Turjan toimittama Uusi Kuvalehti. Lehti julkaisi 10. helmikuuta 1961 artikkelin "Syömmekö jalostettua saastaa – keinotteleeko ulkomaalainen margariinitrusti suomalaisten terveydellä?", jossa paljastettiin, että Unilever-konsernin valmistaman margariinin raaka-aineena oli käytetty eläinten, kuten kissojen, raatoja ja ihmisravinnoksi kelpaamatonta teurasjätettä, kuten sorkkia, häntiä ja karvaisia nahkoja. Lehti perusti kirjoituksensa rahtikirjajäljennöksiin ja todistajalausuntoihin. Uuden Kuvalehden kirjoitus sai MTK:n vaatimaan margariinin valmistuksen kieltämistä Suomessa. Myös Kokemäellä ilmestynyt Maalaisliiton äänenkannattaja Lalli suositteli maataloustuottajille margariinin valmistuksesta luopumista.


title: Margariiniskandaali

text: Keskusrikospoliisin tutkimuksissa selvisi, että ympäri maata toimi rasvasulattamoja, joissa erilaisista raadoista tiristettiin kovassa kuumuudessa rasvaa, jota käytettiin margariinin valmistukseen. Raision tehtaat tunnusti väärinkäytökset, ja se tuomittiin sakkoihin margariinivalmistelain rikkomisesta. Lopullinen päätös Raision tehtaiden osalta luettiin Turun hovioikeudessa toukokuussa 1962. Paasivaara-yhtymä taas kielsi kaiken, mutta todettiin lopulta syylliseksi. Paasivaaran osalta jutun oikeuskäsittely päättyi Helsingin hovioikeudessa heinäkuussa 1964. Skandaali sai myös puoluepoliittisia sävyjä, koska Raision tehtaiden hallintoneuvostossa istui joukko maalaisliiton ministereitä pääministeriä myöten. Uusi Kuvalehti voitti sitä vastaan nostetun oikeusjutun, mutta lehti joutui jutun seurauksena laajaan ilmoitusboikottiin, ja lehden ilmestyminen päättyi 1963. Paasivaara-yhtymä nosti kunnianloukkauskanteen Ilmari Turjaa ja Uutta Kuvalehteä vastaan, mutta veti sen takaisin lehden lakattua ilmestymästä.


title: Margariiniskandaali

text: Raision tehtaiden osalta jupakka johti pääjohtajan, vuorineuvos Eino Kivivuoren eroon luottamuspulan vuoksi heinäkuussa 1961. Vuonna 1986 antamassaan haastattelussa Ilmari Turja myönsi Uuden Kuvalehden skandaalikirjoituksen, jossa hyökättiin Paasivaaraa vastaan, olleen todellisuudessa peräisin ”Turun suunnasta” eli Raision tehtailta.


title: Margariiniskandaali

text: Skandaalin seurauksena margariinin menekki laski puoleen ja palasi ennalleen vasta vuonna 1968. Voin ylituotannosta syntynyt ”voivuori” kasvoi skandaalin seurauksena entisestään. Myönteinen seuraus skandaalista oli, että viranomaisten suorittama rasvojen valmistuksen valvonta ja tehtaiden oma valppaus tehostuivat.


title: Margariiniskandaali

text: Vuoden 1986 haastattelussa Ilmari Turja kertoi, että hänen puheillaan olivat ennen skandaalin puhkeamista käyneet sekä MTK:n puheenjohtaja Veikko Ihamuotila että Raision pääjohtaja Eino Kivivuori. Ihamuotila oli sanonut jutun menevän hukkaan, jos sen julkaiseminen olisi jäänyt vain tuottajien lehteen, joten se oli saatava mahdollisimman tehokkaasti myös kuluttajien tietoon. Turja ja "Uusi Kuvalehti" olivat jo tuohon mennessä saavuttaneet mainetta paljastuskirjoituksillaan. Eino Kivivuori, joka oli tietoinen yhtiönsä väärinkäytöksistä tässä asiassa, lienee puolestaan laskenut, että mahdollisen oikeudenkäynnin seuraukset olisivat Paasivaaran osalta kohtalokkaammat kuin alan pienemmällä toimijalla Raisiolla. Toisaalta Kivivuoren itsevaltainen johtamistyyli oli herättänyt närää Raisio-konsernin muissa osissa.


title: Margariiniskandaali

text: Margariiniskandaalin myötä syntyi elämään jäänyt lausahdus ”ennen pantiin mirrit multaan, nyt ne lyödään Suvikultaan”. Skandaali löysi tiensä myös populaarikulttuuriin: esimerkiksi Suomessa ilmestyvässä "Aku Ankka" -lehdessä Akun työpaikkana on usein ”Kattivaaran margariinitehdas”. Nimi on sanaleikki Paasivaara-yhtymän ja margariiniskandaalin pohjalta.


title: Margariiniskandaali

text: Helsingin Sanomien pilapiirtäjä Kari Suomalainen kommentoi margariiniskandaalia piirroksellaan, jossa hän viittasi myös Helsingissä alkuvuodesta 1962 puhjenneeseen hiirilavantautiepidemiaan. Piirroksessa kaksi maalaisemäntää keskustelee kylänraitilla, jonka näkymässä on piirteitä myöhemmästä Rysänperästä: "”Se on kumma, miten ne helsinkiläiset aina osaa valittaa... Nyt ne epäilee, että jostakin elintarvikkeesta saa hiirilavantaudin. Kah, jos saa, niin syökööt päälle sitä kissamarkariiniansa, sillähän se on kuitti...”." Reino Helismaa riimitteli lastenlauluun "Pikkukissani ompi niin lystikäs ain" uudet sanat: "”Kesäkissaani heitteille jättänyt en, minä muistojen joukkoon jo talletin sen. Kesäkissani Ähtävän Muoviin mä möin, margariinina sitten sen syksyllä söin.”"


title: Margariiniskandaali

text: Alankomaissa Unilever-konsernia vastaan nostettu oikeudenkäynti päättyi vapauttavaan tuomioon Alankomaiden korkeimmassa oikeudessa kesäkuussa 1964, koska väitettyä syy-yhteyttä margariinin uuden lisäaineen ja sairaus- ja kuolemantapausten välillä ei pystytty näyttämään toteen.


title: Musta teatteri

text: Musta teatteri (, ) on Kiinassa syntynyt taidemuoto.


title: Musta teatteri

text: Musta teatteri saapui aikoinaan Eurooppaan, jossa se on 1950-luvulta alkaen kukoistanut erityisesti Tšekin pääkaupungissa Prahassa. Kaupunki on tunnettu teatteristaan, joka yhdistää nykytanssin, musiikin, improvisaation, fantasian sekä pantomiimin. Teatteriesityksen ymmärtämiseen ei tarvitse kielitaitoa.


title: Musta teatteri

text: Mustan teatterin luonteenomaiset piirteet ovat mustien verhojen käyttö, pimennetty näyttämö sekä 'mustan valaistuksen' (UV-valon) ja fluoresenssoitujen pukujen yhdistelmä, jolla pyritään synnyttämään monimutkaisia visuaalisia illuusioita. Tätä "musta laatikko" menetelmää käyttivät aikoinaan jo elokuvan uranuurtaja Georges Méliès ja teatteritaiteessa suoranaisen vallankumouksen aikaansaanut Konstantin Stanislavski.


title: Littoinen

text: Littoinen () on taajama Kaarinan ja Liedon rajalla Varsinais-Suomessa. Aikaisemmin Littoinen kuului kolmeen kuntaan: Lietoon, Kaarinaan ja Piikkiöön. Sen keskellä on Littoistenjärvi. Littoisten taajama on rakentunut 1700-luvulla perustetun verkatehtaan ympärille.


title: Littoinen

text: Vuonna 1899 rakennettu rautatieyhteys vahvisti Littoisten kehitystä. Nykyään eivät rantaradalla kulkevat junat enää pysähdy Littoisissa. Verkatehtaan hylkäämiin tiloihin on 1990-luvulla saneerattu asuntoja ja toimistotiloja.


title: Littoinen

text: Jo 1700-luvulta asti on Littoisissa ollut monipuolista teollisuustoimintaa. 28. syyskuuta 1739 sai kauppias Henrik Rungeen ja kauppias Esaias Wechter Turun lääninkansliasta luvan perustaa Littoistenjärven rantaan Liedon puolelle vanulaitoksen, jossa Turussa kudotut kankaat vanutettiin. Talousongelmissa ollut verkatehdas vaihtoi omistajaa ja toimialaa erilaisten tekstiilien valmistukseksi. Tehdas jatkoi toimintaansa vuonna 1877 sattuneesta vakavasta tuhopalosta huolimatta. Vuonna 1941 tapahtuneen fuusion jälkeen yritys toimi nimellä Barker-Littoinen. Keväällä 1969 toiminta lopulta siirtyi Turun Raunistulaan heikentyneen kysynnän seurauksena. Tehtaan punatiiliset tuotantorakennukset ovat kuitenkin vielä olemassa, ja Museovirasto on määritellyt Littoisten verkatehtaan ja siihen liittyvän Kotimäen asuinalueen valtakunnallisesti merkittäväksi rakennetuksi kulttuuriympäristöksi.


title: Littoinen

text: Vuonna 1965 Huonekalutehdas Korhonen siirsi osan tuotteiden valmistuksesta Kaarinan Littoisiin Turun rajalle. Myöhemmin 1982 tehtaan kolmannen rakennusvaiheen jälkeen huonekalutuotteiden valmistus siirtyi kokonaan Littoisiin, jossa nykyään valmistetaan Artekille Alvar Aallon suunnittelemia huonekaluja, pikkutuoleja, nojatuoleja ja pöytiä.


title: Littoinen

text: Vuonna 1954 Turkuun perustettu antennitarvikkeita ja keskusradiolaitteita tarjoava yritys Teleste siirsi pääkonttorinsa ja tehtaansa Kaarinan Littoisiin Turun rajalle.


title: Littoinen

text: Littoisissa sijaitsee myös Littoisten ala-aste, Kotimäen yhtenäiskoulu, useita päiväkoteja ja Turun Rauhanyhdistys.


title: Matti Pohto

text: Matti (Kirja-Matti) Pohto (7. maaliskuuta 1817 Isokyrö – 30. heinäkuuta 1857 Viipuri) oli suomalainen talonpoikaistaustainen kirjankeräilijä. Hänen ansiostaan Helsingin Aleksanterin-yliopiston kirjaston (nykyään Kansalliskirjasto) kokoelmiin saatiin huomattava osa siitä suomenkielisestä kirjallisuudesta, jonka Turun akatemian kirjasto oli menettänyt Turun palossa vuonna 1827.


title: Matti Pohto

text: Pohto syntyi Isossakyrössä, myöhemmän Ylistaron kunnan alueella, Yli-Pohtolan talossa yksitoistalapsisen perheen kahdeksantena. Pohdon äiti oli Heleena Antintytär. Hänen isänsä talollinen Iisakki Jaakonpoika liittyi tuolloin vaikuttaneisiin puukkojunkkareihin ja joutui taloudellisiin vaikeuksiin. Perheen kotitalo myytiin Pohdon ollessa vasta kahdeksanvuotias, mistä eteenpäin hänen oli hankittava elantonsa itse muun muassa paimenena ja kerjäämällä. Myöhemmin hänestä tuli kirjansitoja ja arkkiviisukauppias. Pohto oli naimaton.


title: Matti Pohto

text: Fredrik Wilhelm Pippingin suurteoksen "Luettelo suomeksi präntätyistä kirjoista" esipuheessa kerrotaan Pohdosta monta sivua. Pippingin luettelon yli 4 000 numerosta Pohdolla oli kuolinvuonnaan yli 3 000. Tätä ennen hän oli jo lahjoittanut kirjastolle kaksoiskappaleistaan noin 800. Erikoiseksi Pohdon kiinnostuksen kirjoihin tekee se, että hänellä ei ollut minkäänlaista koulutusta rippikoulua lukuun ottamatta. Sen käytyään hän ryhtyi kiertäväksi arkkiveisujen ja muiden pienpainatteiden kauppiaaksi. Parissakymmenissä Pohto ryhtyi kierteleväksi kirjansitojaksi ja alkoi myös itse kerätä kirjoja itselleen. Pipping oli saanut 1847 kuulla Pohdosta Isonkyrön kirkkoherralta ja Pippingin pyynnöstä Pohto saapui tapaamaan häntä elokuussa. Tästä alkoi vuosikymmenen mittainen yhteistyö, josta oli ratkaiseva apu Pippingin bibliografialle.


title: Matti Pohto

text: Antero Warelius esitteli Pohdon toimintaa Suomettaressa 14. huhtikuuta 1848. Warelius tiesi Pohdolla olevan ”wanhemmista suomalaisista kirjoista täydellisin kokous, joka missään löytyy. Waillinaisia kirjojaan säästää kunnes saa mitä puuttuu taikka toisen täysinäisen kappaleen. Millä hartaudella hän pyytää kirjojansa täysinäisiksi näkyy siitäkin, että eräästä Kristiina kuningattaren kuwasta, joka on ollut 1642-vuotisen Piplian alwussa mutta puuttui siitä kappaleesta, joka hänellä oli, maksoi koko hopia ruplan, waikka kuwa itsessään ei olisi kopeekankaan arvoinen.” Hopearupla kuvasta oli aikalaisten mielestä suurta hulluutta, mutta nyt tiedetään, että kuningatar Kristinan kuva vuoden 1642 Bibliassa on äärimmäisen harvinainen. Noin vuonna 1850 Pohto tutustui toiseen kirjoja keräävään kansanmieheen, Emanuel Kanajärveen Kalvolan pitäjässä. Matkojen lomassa Pohto asui Kanajärven ullakkokamarissa ja siirsi kirjansa sinne.


title: Matti Pohto

text:
Pohtoon liittyy joitakin sitkeitä vääriä uskomuksia kuten se, että hän olisi ollut lukutaidoton kansanmies, joka erotti kirjat toisistaan painamalla mieleensä näkökuvan niiden kirjaimista. Todellisuudessa Pohto ei ollut ainoastaan hyvä lukija, vaan myös kirjoittaja. Pohto kirjoitti isoin kirjaimin, mitä tapaa kutsuttiin puolipräntiksi. Se oli hänen kotiseudullaan yleinen käytäntö, mutta jälkimaailman silmissä se näytti pikkulapsen kirjoitukselta. Oscar Blomstedt kuvaa Pohdon erikoislaatuista muistia seuraavasti:
Renki Juhana Niilonpoika Rein tappoi Pohdon kirveellä Viipurissa Nuoraan kylällä Tuomas Tetrin talossa, Pohdon ollessa matkalla Inkeriin. Syynä oli ilmeisesti rengin mielenhäiriö. Kansakoulun lukukirjassa vuodelta 1963 Matti Pohtoa käsittelevässä luvussa väitettiin surman syyksi sitä, että Pohto olisi julkisesti nuhdellut renkiä tämän paheellisesta elämästä. Pohto haudattiin Ristimäen hautausmaalle Viipuriin. Vuonna 1989 Helsingin yliopisto sai hakea hänen erikoisen suljetun kirjan muotoisen hautakivensä, jonka ylioppilaat olivat pystyttäneet. Se löytyi tuhoutuneelta hautausmaalta lähes entiseltä paikaltaan, ja oli jäämässä tielinjauksen alle. Nykyisin kivi on Helsingin yliopiston kirjaston pihassa. Pohdon muistoksi on pystytetty myös vuonna 1957 patsas Ylistaroon nykyisen Kirja-Matin koulun pihaan. Koulu on myös nyttemmin nimetty Pohdon lempinimen "Kirja-Matti" mukaan.


title: Matti Pohto

text: Matti Pohdon kunniaksi on ehdotettu virallista liputuspäivää. Esitys jätettiin silloiselle sisäministerille Päivi Räsäselle vuonna 2014. Hakemuksen Matti Pohto -liputuspäiväksi jättivät kirjailija Juha Hurme, Kansalliskirjasto, Suomen kirjastoseura sekä Ylen kulttuuriohjelmat "Kultakuume" ja "Strada". Ehdottajien mukaan Turun palon syttymispäivä syyskuun 4. olisi sopiva päivä liputukselle.


title: Gary Jules

text: Gary Jules Aguirre, Jr. (s. 19. maaliskuuta 1969 Kalifornia) on yhdysvaltalainen laulaja. Hänen vanhempansa ovat Gary ja Marie Aguirre.


title: Gary Jules

text: Jules kävi koulua The Bishop's Schoolissa Kaliforniassa.


title: Gary Jules

text: Jules äänitti yhdessä ystävänsä Michael Andrewsin kanssa uuden version Tears for Fearsin debyyttisinglestä "Mad World" elokuvaan "Donnie Darko". Kyseistä kappaletta on tuonut tunnetuksi myös esiintyminen Gears of War -videopelissä ja sen mainoksissa.


title: Gary Jules

text: Kaksi vuotta "Donnie Darkon" julkaisemisen jälkeen, joulukuussa 2003, "Mad World" pääsi listoille Isossa-Britanniassa. Kappaletta on käytetty suosituissa amerikkalaisissa TV-sarjoissa, kuten "Ilman johtolankaa", "Alias", "Teho-osasto" ja "CSI".


title: Gary Jules

text: Muutamia Julesin aikaisempia projekteja ja bändejä olivat "The Ivory Knights", "Our Town Pansies", "Woodenfish", "Kofi" ja "The Origin".


title: Talvisalon jäähalli

text: Talvisalon jäähalli on Savonlinnaan vuonna 1978 valmistunut jäähalli, joka sijaitsee keskustasta länteen valtatie 14:n varrella. Halli on jääkiekon paikallisen Mestis-joukkueen SaPKon kotihalli. Halli on yksi Itä-Suomen vanhimmista, ja sen takana sijaitsee ulkojääkaukalo. Katsomoita on vain hallin itäisellä laidalla ja vaihtoaitiot läntisellä puolella. Ylätasanteella on edustusjoukkueen peleissä toimivat kioski ja Pässi Pub anniskelualueineen. Myös hallin läntisimmässä nurkkauksessa on viime kausina toiminut grillikatoksessa oleva grilli. Pohjoispäädyssä on kahvio. Ennen hallin valmistumista jääkiekkoa pelattiin lähellä nykyistä hallia ulkojäällä.


title: Talvisalon jäähalli

text: Vuonna 2008 Gigantti alkoi SaPKo:n pääsponsoriksi ja Talvisalon jäähallin nimi muutettiin Talvisalon Gigantti-areenaksi. Gigantin sponsorisopimus SaPKon kanssa päättyi vuonna 2011 ja Talvisalon Gigantti-areenan nimi muuttui takaisin Talvisalon jäähalliksi. Lokakuussa 2016 jäähallin nimeksi tuli Mediatili Areena, kun SaPKo teki monivuotisen yhteistyösopimuksen savonlinnalaisen Mediatili tilitoimiston kanssa.


title: The Sugarhill Gang

text: The Sugarhill Gang on yhdysvaltalainen hip hop -yhtye, joka tuli tunnetuksi vuoden 1979 hittinsä ”Rapper's Delight” myötä. Yhtyeen debyyttisingle ”Rapper's Delight” oli ensimmäinen Yhdysvaltain singlelistoille Top40:en noussut hip hop -single ja yksi kaikkien aikojen ensimmäisistä rap-kappaleista.


title: The Sugarhill Gang

text: Sugarhill Gangin jäsenet Wonder Mike, Big Bank Hank ja Master Gee ovat kaikki kotoisin Engelwoodista New Jerseystä. Nämä kolme räppäriä yhdessä kolmen sessiomuusikon (tuleva Living Colour -basisti Doug Wimbish, kitaristi Little Axe ja rumpali Keith LeBlanc) olivat mukana kaikilla yhtyeen äänitteillä. Ryhmän kokosi tuottaja Sylvia Robinson, joka perusti myös Sugar Hill Recordsin yhdessä aviomiehensä levymoguli Joe Robinsonin kanssa.


title: The Sugarhill Gang

text: ”Rapper's Delightista”, jonka pääbassolinja oli otettu Chicin kappaleesta ”Good Times”, tuli maailmanlaajuinen hitti, myyden yli kahdeksan miljoonaa kopiota. Se saavutti vuonna 1979 sijan 36 Yhdysvaltain poplistoilla ja sijan neljä R&B-listalla. ”Rapper's Delightia” pidetään usein ensimmäisenä rap-singlenä, mutta pari viikkoa ennen sitä ilmestyi Fatback Bandin ”King Tim III (Personality Jock)”.


title: The Sugarhill Gang

text: ”Rapper's Delight” on jäänyt Sugarhill Gangin ainoaksi listamenestykseksi. Sitä seuranneet ”Apache”, ”Eight Wonder”, ”Rapper's Reprise [Jam Jam]” ja ”Showdown” (yhdessä Furious Fiven kanssa) jäivät menestykseltään vaatimattomimmiksi. Yhtye lopetti 1980-luvun puoliväliin mennessä, mutta teki comebackin vuonna 1999 lapsille suunnatun rap-albumin "Jump on It" myötä.


title: Big Bank Hank

text: Big Bank Hank (oik. Henry Jackson, 1956 – 11. marraskuuta 2014) eli yksinkertaisesti Hank, oli rap-artisti, joka kuului The Sugarhill Gang -nimiseen yhtyeeseen. Sugarhill Gang ja Hank nousivat julkisuuteen vuonna 1979 levytetyllä hitillään Rapper's Delight. Hank tunnustautui myös koripallojoukkue New York Knicksin faniksi, ja hänen yksi kuuluisimmista riimeistä kuuluukin näin: "I got a color TV, so I can see, when Knicks play basketball". Busta Rhymesin hitti Woo-Hah! Got You All In Check! on saanut alkunsa Hankin riimistä kappaleesta Eighth Wonder: "See it's up my back, around my neck, woo-hah! Got ya all in check!"


title: Lähikirjasto

text: Lähikirjasto eli sivukirjasto on pääkirjastoa pienempi kirjasto, joka toimii osana kunnan tai kaupungin kirjastolaitosta pääkirjaston rinnalla. Suuremmilla paikkakunnilla lähikirjastoja voi olla useampi. Lähikirjastot tarjoavat enimmäkseen samoja palveluja kuin pääkirjastot.


title: Lähikirjasto

text: Lähikirjastoja pidetään usein tärkeinä kohtaamispaikkoina ja oleskelutiloina alueensa asukkaille. Niiden ajatellaan edistävän yhteisöllisyyttä. Yleensä lähikirjastot tekevät myös yhteistyötä lähialueen koulujen ja päiväkotien kanssa. Ne ovat siis tärkeitä alueiden yhteisöllisyyden ja virkeyden kannalta. Niiden yksi arvo on sekin, että ne ovat kaiken ikäisten paikkoja enemmän kuin pääkirjastot. Niistä on hyötyä erityisesti lähialueidensa lapsille ja huonokuntoisille vanhuksille, jotka eivät voi itsenäisesti käydä pääkirjastossa.


title: Lähikirjasto

text: Kuntaliitosten yhteydessä on tavallista, että pienemmän kunnan pääkirjasto muuttuu suuremman kunnan lähikirjastoksi.


title: Lähikirjasto

text: Monilla Suomen paikkakunnilla lähikirjastoja on lakkautettu. Tätä vastaan toimii Lähikirjastojen puolesta ry, joka perustettiin Lahdessa, kun Lahden kaupunki oli ilmoittanut, että kaikki Lahden lähikirjastot lakkautetaan tosin korvaten ne kirjastopisteillä. Lähikirjastojen puolesta ry sai Vuoden kirjateko -palkinnon vuonna 2013.


title: Hanasaari

text: Hanasaari () on Helsingin Sörnäisten kaupunginosaan kuuluva osa-alue Vilhonvuoren, Kalasataman ja Sompasaaren alueiden välissä lähellä Merihakaa. Nimi on peräisin alueella sijainneesta täyttömaan alle jääneestä saaresta. Hanasaari on suurimmaksi osaksi voimalaitosaluetta. Ensimmäinen voimalaitos rakennettiin naapuriin Suvilahden puolelle.


title: Hanasaari

text: Hanasaaren A-voimalan rakentaminen alkoi vuonna 1957, ja se valmistui 1960. A-voimalaitos toimi vuoteen 2000 asti ja sen jälkeen varavoimalana. 2006 tehtiin päätös sen purkamisesta. Hanasaaren B-voimalaitoksen suunnittelutyöt aloitettiin 1962, ja laitos aloitti toimintansa 1974. Alueelle on suunniteltu asuinrakentamista, joka edellyttää maaperän puhdistustoimenpiteitä, sillä punatiilisen B-voimalan läheltä löydettiin vuonna 2006 syanidipitoisuuksia. Alueen pohjavesien puhdistus on kallista ja vaikeaa, ja kokonaisuudessaan se saattaa viedä jopa vuosikymmeniä.


title: Porthan-Seura

text: Porthan-Seura on Turun yliopiston yhteydessä toimiva oppihistoriallinen, lähinnä humanistisia tieteitä edistävä yhdistys. Sen perustivat vuonna 1936 Turun yliopiston professorit. Seuran toimintamuodot ovat julkaisutyö sekä esitelmä- ja luentotilaisuudet. Seuran päätehtäväksi on muodostunut Henrik Gabriel Porthanin koottujen teosten julkaiseminen.


title: Porthan-Seura

text: Porthan-Seuran jäsenistö koostuu ansioituneista suomalaisista tieteenharjoittajista (työjäsenet) ja huomattavista ulkomaista tiedemiehistä (kirjeenvaihtojäsenet). Kaikki kiinnostuneet voivat liittyä seuran vuosijäseniksi tai kannattajajäseniksi. Seurassa oli vuonna 2007 2 kunniajäsentä, 163 työjäsentä, 27 kirjeenvaihtajajäsentä ja 13 vuosijäsentä.


title: Porthan-Seura

text: Turun yliopiston humanistisen tiedekunnan professorit Uno Harva, Einar W. Juva, Emil Öhmann, Topi Kallio, Paavo Ravila ja J. E. Salomaa kokoontuivat 27. toukokuuta 1936 Samppalinnaan keskustelemaan humanistisen seuran perustamisesta. Päätettiin perustaa "Porthan-Seura", jonka hallituksen puheenjohtajaksi valittiin professori Uno Harva ja sihteeriksi professori J .E. Salomaa. Seuran perustaminen oli ensimmäisen kerran ollut esillä jo vuonna 1930 Yrjö Koskisen 100-vuotisjuhlissa, mutta tuolloin asia vielä jäi.


title: Porthan-Seura

text: Perustavassa kokouksessa päätettiin ryhtyä julkaisemaan yleissivistyksellistä aikakauskirjaa, jonka nimeksi marraskuussa valittiin Länsi. Sen päätoimittajana toimi professori Paavo Ravila ja taloudenhoitajana maisteri T. Lehtikunnas. Länsi ilmestyi vuosina 1936–1941 kaikkiaan 13 numeroa. Ilmestyminen lakkasi sodan tuomiin taloudellisiin ongelmiin. Paavo Ravila oli päätoimittajana koko ilmestymisajan.


title: Porthan-Seura

text: Seuran muuksi toiminnaksi ovat vakiintuneet vuosittaiset kevät- ja syyskokoukset ja niiden yhteydessä pidetyt esitelmät. Lisäksi on aika-ajoin järjestetty erilaisia seminaareja. Ensimmäisessä kokouksessa Uno Harva luennoi Antero Vipusesta. Porthanin 200-vuotisjuhlissa vuonna 1939 professori J. E. Salomaan aiheena oli Porthanin filosofia. Marraskuussa 2005 dosentti Vesa Oittinen puhui Porthanin valistusfilosofiasta.


title: Porthan-Seura

text: Alusta alkaen tärkeimmäksi tehtäväksi muodostui Porthanin koottujen teosten eli Opera Omnian toimittaminen. Opera Omnian ensimmäinen osa julkaistiin Porthanin syntymän 200-vuotisjuhlassa vuonna 1939. Se sisältää Porthanin väitöskirjat sekä vanhimmat hänen johdollaan julkaistut väitöskirjat.


title: Porthan-Seura

text: Sarjan toista osaa odottaa aina vuoteen 1963 asti. Kolmas osa ilmestyi Porthan-Seuran täyttäessä 30 vuotta 1966 ja neljäs vuonna 1971. Nämä osat sisälsivät käsikirjoituksina säilynyttä ennen julkaisematonta Porthanin jäämistöä. Opera Omnian julkaiseminen on tämän jälkeen ollut suhteellisen säännöllistä. Vuonna 2006 ilmestyi koottujen teosten kahdestoista osa.


title: Porthan-Seura

text: Vuonna 2008 Porthan-Seura aloitti uuden "Auraica"-lehden julkaisemisen. Se on kerran vuodessa ilmestyvä tieteellinen verkkolehti, jossa julkaistaan lähinnä Turun Akatemian aikaan ja H. G. Porthaniin liittyviä oppihistoriallisia tutkimuksia.


title: Merenkurkun silta

text: Merenkurkun silta () tarkoittaa ehdotettua kiinteää tieyhteyttä Merenkurkun yli, suunnilleen Suomen Vaasan ja Ruotsin Uumajan kohdalta. Rannikkojen etäisyys on n. 70 km, mutta välissä on useita saaria, joita voidaan käyttää hyväksi tien ja mahdollisesti myös rautatien rakentamisessa. Ehdotuksiin on sisältynyt sekä silta- että tunneliyhteys, kuten myös pato.Siltojen yhteenlaskettu pituus olisi 40–41 km. Meri ei ole erityisen syvä alueella, yleensä enimmillään 25 m. Arvioitu kustannus 9 m leveälle tiesillalle on n. 1700–2200 M€. Jos myös rautatie rakennetaan, tulee siitä paljon kalliimpi, ja luultavasti junaliikenne olisi melko vähäistä eriävän raideleveyden takia. Ainoalla nykyisellä junien rajanylityspaikalla Tornion ja Haaparannan välillä on suhteellisen vähän liikennettä.


title: Merenkurkun silta

text: Lokakuussa 2009 julkistetun tutkimuksen mukaan sillan ohessa samaan hankkeeseen pitäisi yhdistää tuulivoimaloiden rakentaminen.


title: Merenkurkun silta

text: Ehdotusta ajavat muutamat poliitikot Ruotsin Länsipohjassa ja esimerkiksi sanomalehti Västerbottens-Kuriren. Ruotsin valtionvarainministeri Pär Nuder on ollut kiinnostunut ideasta, mutta liikenne- ja viestintäministeri Ulrica Messing on torjunut sen täysin. Ruotsin tielaitos on tehnyt pienempää tutkimusta, mutta kysymys on tällä hetkellä avoin. Kriittisiä suunnitelmaa kohtaan ovat myös monet pohjoisempana sijaitsevat kunnat, jotka mieluummin toivovat Tornion ja Haaparannan kautta kulkevan yhteyden kehittämistä.


title: Merenkurkun silta

text: Vaasassa pidetään toistaiseksi tärkeämpänä parempaa tie- ja rautatieyhteyttä etelään. Vaasan yrittäjät ovat toisaalta olleet kiinnostuneita sillasta, koska Vaasan ja Uumajan välinen laivayhteys on säännöllisesti vaakalaudalla kannattamattomuutensa vuoksi.


title: Jalkaväkirykmentti 36 (talvisota)

text: Jalkaväkirykmentti 36 eli JR 36 oli Joensuun sotilaspiirin 9.-11. lokakuuta 1939 välisenä aikana Joensuussa perustama rykmentti eli sen perustaminen tapahtui siis jo ennen YH:n nimellä käskettyä yleistä liikekannallepanoa 14. lokakuuta 1939. Rykmentti kuului 12. divisioonaan, jonka komentajana oli eversti Lauri Taavetti Tiainen.


title: Jalkaväkirykmentti 36 (talvisota)

text:
Rykmentti keskitettiin 13.-14. lokakuuta 1939 välisenä aikana Laatokan Karjalaan Leppäsillan alueelle. Se pyrittiin varustamaan määrävahvuuksien mukaisesti, mutta puolustusvoimien kalustopulan vuoksi niihin ei varsinkaan kaluston osalta päästy.
Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.


title: Jalkaväkirykmentti 36 (talvisota)

text: Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.


title: Jalkaväkirykmentti 36 (talvisota)

text: Joukkojen kotiuttamista ei aloitettu vielä tämän jälkeen, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta, vaan lomauttamisesta, jotta miehien nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.


title: Klarinettikvintetto (Weber)

text: Klarinettikvintetto, B, op. 34 (J. 182) on Carl Maria von Weberin vuosien 1811–1815 välisenä aikana säveltämä kvintetto klarinetille ja jousille.


title: Klarinettikvintetto (Weber)

text: Weber omisti klarinettikvintettonsa kahden klarinettikonserttonsa tavoin Heinrich Bärmannille. Säveltäjä aloitti teoksen työstämisen vuonna 1811, ja kolme ensimmäistä osaa esitettiin yksityisesti ensimmäistä kertaa vuonna 1813. Weber lisäsi teokseen vielä vuonna 1815 neljännen osan, rondon.


title: Klarinettikvintetto (Weber)

text: Weberin klarinettikvintetto oli kokonaisuudessaan valmis 25. elokuuta 1815, ja sen ensiesitys oli 26. elokuuta.


title: Klarinettikvintetto (Weber)

text: Weberin klarinettikvintetto jakautuu neljään osaan:


title: Assyriska FF

text: Assyriska FF (Assyriska FF i Södertälje, Syyrian kielellä ܐܣܣܝܪܝܣܟܐ ) on vuonna 1974 perustettu ruotsalainen jalkapalloseura Södertäljessä. Seuran edustusjoukkue pelaa maan toiseksi korkeimmalla sarjatasolla Superettanissa. Seuralla on myös laaja-alaista junioritoimintaa kaikkiaan 25 joukkueen muodossa.


title: Assyriska FF

text: Assyriskan perustivat vuonna 1971 Lähi-idästä lähtöisin olevat assyrialaiset maahanmuuttajat. Se aloitti pelaamisen puulaakisarjassa, mutta nousi vaiheittain yhä korkeamalle sarjaportaikossa. Kaudella 1989 seura pelasi vielä IV-divisioonassa, mutta siitä se nousi nopeasti I-divisioonaan (silloin Ruotsin toiseksi korkein sarjataso) vuonna 1992.


title: Assyriska FF

text: Vuonna 2004 joukkue sijoittui Superettanissa kolmanneksi ja sai karsia Allsvenskanin sijalle 12 päättyneelle Örgryte IS:tä vastaan. Assyriska FF voitti kotona 2-1, mutta hävisi vieraissa 0-1, joten Örgryte IS säilytti paikkansa Allsvenskanissa. Jalkapalloliiton lisenssilautakunta päätti kuitenkin ettei Örebro SK:n talous noudattanut pääsarjassa pelaamiselle asetettuja ehtoja, joten seuran paikkaa annettiin Assyriska FF:ille. Assyriskan putosi ensimmäisen kauden jälkeen takaisin Superettaniin.


title: Klarinettikvintetto

text: Klarinettikvintettoja ovat muiden muassa:


title: Springfieldin ydinvoimala

text: Springfieldin ydinvoimala (, lyhennettynä usein SNPP) on fiktiivinen sähköenergian tuotantolaitos yhdysvaltalaisessa televisiosarjassa Simpsonit. Voimalan omistaa miljardööri Montgomery Burns. Voimala on yksi sarjan keskeisistä rakennuksista ja sarjan päähenkilöihin kuuluvan Homer Simpsonin työpaikka. Voimalalla on vankka monopoliasema Springfieldin kaupungin energiantuotannossa.


title: Springfieldin ydinvoimala

text: Voimala tuottaa energiaa yhdellä tai kahdella ydinreaktorilla joka/jotka eräässä jaksossa näkyvän ohjekirjan mukaan ovat ilmeisesti ""Fissionator 1952 Hidas-Fissio Reaktoreita"" ("Fissionator 1952 Slow-Fission Reactor").


title: Springfieldin ydinvoimala

text: Voimala on todella surkeassa kunnossa, mikä on eräs sarjan läpi jatkuvista pilanaiheista, mutta oikeastaan tätä ei ole sarjan hahmojen keskuudessa nostettu kuumaksi puheenaiheeksi kuin kerran. Bart Simpsonin voimalan läheisestä lammesta onkima kolmisilmäinen kala sai Springfieldin asukkaat takajaloilleen. Ydinvoimaloiden turvallisuudesta vastaama ryhmä löysi voimalasta yhä enemmän puutteita, ja Burns määrättiin korjaamaan voimalan epäkohdat. Myöhemmin voimala myytiin väliaikaisesti saksalaisille, jolloin voimalan huonokuntoisuus kävi uudelleen ilmi. 1970-luvulla Waylon Smithers Sr. pelasti Springfieldin ydinvoimalan räjähtämiseltä uhraten henkensä. Kolmannen tuotantokauden jaksossa ”Voimalan sankari” voimala oli lähellä tuhoutumista. Homer Simpson kuitenkin onnistui pelastamaan tilanteen umpimähkäsellä napinpainalluksella.


title: Springfieldin ydinvoimala

text: Saksalaisten lisäksi voimalaa ovat johtaneet Lenny Leonard, Homer Simpson, eräs rikas texasilainen ja kanarialintu Canary Montgomery Burns; voimala on kuitenkin aina päätynyt takaisin Montgomery Burnsin haltuun.


title: Luettelo televisiosarjan Simpsonit vakiovitseistä

text:
Tämä on luettelo televisiosarjan Simpsonit vakiovitseistä eli sarjassa toistuvasti esiintyvistä vitseistä.
Homer on useassa jaksossa perustellut jonkin tekemistä väittämällä sen olevan suurin unelmansa. Yleensä Marge huomauttaa tällaiseen, että eikö Homerin suurin haave ollut X, ja eikö hän jo tehnyt sen vuonna Y. Homerin suurimmiksi unelmikseen väittämät asiat ovat:Hyvin yleinen vitsi. Usein vanha ja heiveröinen Burns päättää tehdä jotain todistaakseen olevansa yhä "elämänsä kunnossa", mutta epäonnistuu aina surkeasti erittäin hataran kuntonsa vuoksi. Esimerkiksi kuulantyöntöyrityksessä kuula putoaa tuskin kymmenen sentin päähän. Hän myös tapaa uhkailla muita hahmoja vertaamalle heidän kukistamistaan ylivoimaisen helpoiksi, muttei jaksa esimerkiksi rusentaa paperimukia tai musertaa muurahaista. Myös Burns olemattomasta painosta vitsaillaan usein: Burns ei esimerkiksi keinulaudalla istuessaan paina tarpeeksi painaakseen omaa päätään alas, vaikkei toisella puolella ole mitään, ja hammastahnan paino hammasharjan päällä riittää kaatamaan hänet.


text: Välillä esiintyvä vitsi. Sarjassa näkyy välillä melkein tai täysin Homerin näköisiä hahmoja. Homer ei itse aina huomaa yhdennäköisyyttä. Eräässä Kauhujen talo -jaksossa Homer teki erikoisen riippumaton avulla itselleen monia klooneja.


text: Burns ei koskaan muista Homerin nimeä, ja joutuu kysymään palvelijaltaan Smithersiltä, kuka tämä on. Smithers vastaa: "Homer Simpson, yksi sektori 7G:n [ääliöistä]". Kerran tämä johtaa jopa siihen, että Homer suuttuu Burnsille niin paljon, että melkein tappaa hänet ja joutuu epäillyksi erikoisjaksossa "Kuka ampui johtajan?". Burns kutsuu Bartia välillä Bratiksi ("penska") eikä muutenkaan tapaa muistaa Homerin perheenjäsenien nimiä tai edes lukumäärää oikein.


text: Varsinkin sarjan alkupäässä toistuva vitsi. Bart soittaa Moen baariin kysyen keksittyä henkilöä, jolla on pilanimi kuten Per Saukko tai neiti p alli. Moe ei koskaan tajua, että kyseessä on pilapuhelu, ja kysyy asiakkailta Bartin kysymää henkilöä, jolloin kaikki asiakkaat nauravat hänelle.


text: Kuudennen kauden jaksossa Rakkausromaani pilapuheluvitsi toistuu kymmenen kertaa, eikä Moe silloinkaan epäile mitään huolimatta siitä, että viimeinen pilanimi ei edes kuulosta nimeltä vaan on pitkä virke: "I'm a stupid moron with an ugly face and a big butt and my butt smells and I like to kiss my own butt" eli "Olen typerä ääliö ja rumilus, jolla on iso pahanhajuinen peppu, ja tykkään pussata omaa peppuani."


text: Sarjan aikana nähdään usein Homer Simpson lippu kädessä. Lippu on aina yksivärinen ja siinä on jokin teksti. Homerin lippu esiintyy aina, kun meneillään on jokin tapahtuma.


text: Huolimatta siitä, että Bart on ollut sarjan aikana useasti tiiviissäkin tekemisissä Hassun kanssa ja tehnyt vaikka mitä hänen hyväkseen (esimerkiksi pelastanut tämän vankilasta), Hassu ei ikinä muista häntä jälkikäteen, mikä on surettanut Bartia muun muassa Hassun toteuttamien lupausten syödä illallista Simpsoneiden kanssa.


text: Useampaan kertaan sarjan aikana Homerilla on mennyt Lenny Leonardin ja Carl Carlsonin nimet keskenään sekaisin. Tämä on joutunut myös esimerkiksi kirjoittamaan omaan kämmeneensä muistiin kumpi on kumpi.


text: Springfieldin poliisin ja joidenkin muidenkin palveluiden käytössä olevat hyödyttömät vastaajapalvelut esiintyvät Simpsoneissa usein. Esimerkiksi poliisin vastaajapalvelu pyytää painamaan 1 "jos tiedätte meneillään olevan rikoksen nimen", 2 "jos soitatte yleisestä puhelimesta" ja odottamaan "jos tiedätte murhattavan uhrin nimen". Valinnan jälkeen seuraa uusia samantyyppisiä kysymyksiä.


text: Hyvin usein erityisesti poliisilaitoksen omaisuuden tuhoutuessa asiaa surkutellaan, koska "se olisi päässyt pian eläkkeelle". Tämä vitsi on viittaus poliisielokuvien ja -sarjojen kliseeseen, jossa juuri eläkkeelle siirtymässä oleva poliisi joutuu vaaralliseen tehtävään tai kuolee.


text: Sarjaa näytetään Pohjois-Amerikassa FOX-kanavalla, jonka ohjelmien laadun ja mainostaukojen tiheyden mollaaminen on yksi sarjassa toistuvista vitseistä. Myös kun Foxin satelliitti mainitaan, se näytetään yleensä ilmapallojen varassa riippuvana romukasana.


text: Melko usein vitsaillaan siitä, kuinka kurjaa Moen elämä on ja kuinka vaikeaa hänen on löytää seurustelukumppania. Usein Moe yrittää itsemurhaa, erityisesti jouluisin hirttäytymällä. Moe on myös ihastunut Margeen, mutta muistaa tämän nimen aina väärin (Midge).


text: Esiintyy tilanteissa, joissa väkijoukko suuttuu Homerille tämän epäonnistuttua. Usein Homer alkaa itkeä ja syö samalla ihmisten heittämää ruokaa.


text: Homer syö useissa jaksoissa muun muassa pilaantunutta ruokaa tai syömäkelvottomia asioita kuten tulppaaneja.


text: Vaihtelevissa tilanteissa esiintyy kärsiviä sivuhahmoja, jotka sanovat "tapa minut".


text: Hans Moleman on kuollut useissa jaksoissa ja useilla eri tavoilla (esim. kolareissa, hukkumalla ja tulemalla syödyksi).


text: Abraham Simpson (Simpsonin perheen isoisä) kertoo innokaasti tarinaa, mutta nukahtaa yhtäkkiä.


text: Apun pitämän Kwik-E-Martin tuotteet ovat usein vanhentuneita ja käyttökelvottomia. Apu onkin usein nähty väärentämässä parasta-ennen -päiväystä maitotölkkeihin, esimerkiksi The Simpsons Movien introssa vuodesta 2006 vuoteen 2008. Homer sai kerran myös ruokamyrkytyksen Apun myymästä vanhasta kinkusta. Yhdessä 26.tuotantokauden jaksossa Apu näyttää miten makkarat on tehty kermatikuista.